Shad Indian Fish क्या है और इसको खाने से क्या क्या फायदा मिलता है ?\nमुख्यपृष्ठShad Indian Fish क्या हैShad Indian Fish क्या है और इसको खाने से क्या क्या फायदा मिलता है ?\nShad Indian Fish / हिलसा मछली:-\nइलिश, जिसे इलिशा, हिल्सा, हिलसा हेरिंग या हिलसा शैड के नाम से भी जाना जाता है, मछली से संबंधित एक प्रजाति है, जो परिवार क्लूपीडे में हेरिंग से संबंधित है। यह भारतीय उपमहाद्वीप में एक बहुत लोकप्रिय और मांग वाली खाद्य मछली है। सबसे प्रसिद्ध हिल्सा मछली चांदपुर जिले, बांग्लादेश से आती है। इस मछली का Scientific नाम है Tenualosa ilisha.\nहिलसा मछली एक प्रकार की भारतीय हेरिंग - बंगाल की खाड़ी के पानी में प्रचुर मात्रा में होती थी। यह म्यांमार की सबसे अधिक निर्यात की जाने वाली मछली थी जो जंगली में पकड़ी गई थी, लेकिन अब ऐसा नहीं है क्योंकि हाल के दशकों में स्टॉक में गिरावट आई है। इस मछली को भारत में आंध्र प्रदेश राज्य के गोदावरी जिलों में पुलासा कहा जाता है।\nShad Indian Fish\nShad Indian Fish Size / हिलसा मछली कैसे दिखती है :-\nइसमें कोई पृष्ठीय रीढ़ नहीं होती है लेकिन 18 - 21 पृष्ठीय नरम किरणें और गुदा नरम किरणें से होती है। पेट में 30 से 33 स्कूट हैं। ऊपरी जबड़े में एक अलग माध्यिका जैसे निशान होता है। गिल ठीक और कई आर्क के निचले हिस्से पर लगभग 100 से 250 और पंख धारा हैं। मछली गिल खोलने के पीछे एक अंधेरे धब्बा दिखाती है इसके बाद किशोरियों में फ्लैंक के साथ छोटे छोटे दाग की एक श्रृंखला होती है। इसकी जीवन में सोना और बैंगनी रंग के साथ सिल्वर शॉट होती है।\nShad Indian Fish / हिलसा मछली कहाँ मिलती है :-\nएक उष्णकटिबंधीय सीमा के भीतर की समुद्री और मीठे पानी में भी पाया जाता है। यह 60 किलोग्राम तक लंबाई में3किलोग्राम तक वजन के साथ बढ़ सकता है। यह बांग्लादेश, भारत, पाकिस्तान, म्यांमार और फारस की खाड़ी क्षेत्र की नदियों और मुहल्लों में पाया जाता है जहाँ यह ईरान और दक्षिणी इराक़ के आसपास रहिती है। तिगारी और यूफ्रेट्स नदियों में भी ये मछली पाया जा सकता है। हिलसा मछली आम तौर पर अपने 1 से2साल की उम्र में परिपक्वता तक पहुंच जाती है। वे ज्यादातर नदियों में प्रजनन करते हैं ओर लगभग 50 km के अंदर ये मछली प्रजजन करती है। लेकिन युवा मछली नदियों के ज्वार क्षेत्र में प्रजनन कर सकती है।\nShad Indian Fish Benefits / हिलसा मछली की फायदे :-\nइस मछली में प्रोटीन का समृद्ध स्रोत है। हड्डियों को मजबूत बनाने के लिए कैल्शियम होता ओर ओमेगा -3 जैसे स्वस्थ फैटी एसिड। कोरोनरी हृदय रोगों को रोकता है। हिलसा मछली आपके शरीर को विटामिन A और विटामिन D भी प्रदान करती है। हिलसा मछली का सेवन करने से आप की स्वस्थ त्वचा होती हैं। हिल्सा इलिसा मछली का तेल एथेरोजेनिक लिपिड प्रोफाइल, प्लेटलेट हाइपरग्रिगेशन और एसटीजेड-डायबिटिक चूहों के एंटी-ऑक्सीडेटिव डिफेंस को संशोधित कर सकता है और ग्लूकोज नियंत्रण पर हिलसा के प्रभाव से स्वतंत्र माना जाता है।\nBig Eye Tuna Fish Blue Fin Tuna Fish Doog tooth Tuna Fish Shad Indian Fish क्या है\nZander Fish क्या है और इस मछली का Scientific नाम क्या है ?


Lifestyle: सेंधा नमक के इस्तेमाल से कई परेशानियां होंगी दूर, जाने इसके लाभ और इस्तेमाल करने का तरीका...!!!\nभारतीय रसोई में सेंधा नमक काफी प्रसिद्ध है। भारतीय लोग सेंधा नमक का प्रयोग व्रत के खाने में करते हैं। इसे हिमालयन साल्ट के नाम से भी जाना जाता है। यह बहुत ही गुणकारी और सेहत के लिए फायदेमंद होता है। सेंधा नमक का इस्तेमाल आयुर्वेद में कई सालों से इलाज के लिए किया जा रहा है। आपको पाचन संबंधी कोई समस्या है या फिर ठंड लगी हुई है तो आप सेंधा नमक का इस्तेमाल कर आराम पा सकते हैं। हमको बता दे सामान्य नमक में दो चीजें पाई जाती है सोडियम और क्लोराइड। जबकि सेंधा नमक में आईरन, जिंक, कोबाल्ट, निकल, मैग्नीज, कॉपर आदि बहुत ज्यादा मात्रा में पाया जाता है जो हमारे स्वास्थ्य के लिए जरूरी तत्व है। हम आपको बताने जा रहे हैं इसका किस तरह से उपयोग करके आप कई समस्याओं से छुटकारा पा सकते हैं।\nसेंधा नमक के फायदे और उपयोग करने का तरीका:\n1. अनिद्रा को भगाये -: सेंधा नमक के इस्तेमाल से आप नींद के परेशानी को दूर कर सकते हैं। अगर आपको भी अनिद्रा की बीमारी है तो अपनी डाइट में सेंधा नमक का इस्तेमाल करें। इसके लिए आप को शहद के साथ सेंधा नमक खाना होगा। ऐसा करने से आपको कभी भी नहीं गया दूसरे दिन आप बिल्कुल तरोताजा महसूस करेंगे।\n2. फेस स्क्रबिंग के लिए -: अगर आपको फेस स्क्रब करना है तो भी आप सेंधा नमक का प्रयोग कर सकते हैं। ऐसा करने से आपके चेहरे के रोम छिद्र खुल जाते हैं। नारियल के तेल में सेंधा नमक मिलाकर चेहरे पर हल्के हाथों से मसाज कीजिए। यह एक अच्छे स्क्रब की तरह काम करेगा।\n3. सिर दर्द दूर करें -: अगर आपको सिर दर्द की बीमारी है तो आपको सेंधा नमक का सेवन जरूर करना चाहिए। इसके लिए आपको एक ग्लास पानी में नींबू के रस के साथ सेंधा नमक मिलाकर पीना होगा। ऐसा करने से आपको सिर दर्द में आराम मिलेगा।\n4. गले मे दर्द -: यदि उनके गले में दर्द रहता है तो सेंधा नमक का सेवन काफी फायदेमंद होगा। सबसे पहले आप एक गिलास गर्म पानी ले उसमें सेंधा नमक मिलाकर गरारा करें। ऐसा करने से आपको तुरंत आराम मिलेगा।\n5. ब्लड प्रेशर करें कंट्रोल -: अगर आपको ब्लड प्रेशर की दिक्कत रहती है तो आप साधारण नमक के बजाय सेंधा नमक का इस्तेमाल करें । ऐसा करने से आपका ब्लड प्रेशर कंट्रोल रहेगा। और आप इसे खाने में भी काम में ले सकते हैं।


पुरुष प्रधान समाज में महिलाओं की आवाज थे ईश्वर चंद्र विद्यासागर - ishwar chandra vidyasagar birth anniversary hindu widows remarriage act 1856 for remarriage tedu - AajTak\nपुरुष प्रधान समाज में ईश्वर चंद्र विद्यासागर ने विधवा से करवा दी थी अपने इकलौते बेटे की शादी. जानें- उनके बारे में\nविधवा महिलाओं के मसीहा कहने जाने ईश्वर चंद्र विद्यासागर की आज जयंती है. उनका जन्म आज ही के रोज 26 सितंबर 1820 को पश्चिमी मेदिनीपुर जिला, पश्चिम बंगाल में एक गरीब परिवार में हुआ था. ईश्वर चंद्र विद्यासागर के बचपन का नाम ईश्वरचंद्र बन्दोपाध्याय था. वे बंगाल के पुनर्जागरण के स्तम्भों में से एक थे. महान दार्शनिक, समाजसुधारक और लेखक थे. आइए जानते हैं उनके बारे में.\nईश्वर चंद्र विद्यासागर का बचपन बेहद गरीबी में बीता था. अपनी शुरुआती पढ़ाई उन्होंने गांव में रहकर ही की. जब वब6साल के थे पिता के साथ कलकत्ता (वर्तमान कोलकाता) आ गए थे. उत्कृष्ट शैक्षिक प्रदर्शन के कारण उन्हें विभिन्न संस्थानों द्वारा कई छात्रवृत्तियां प्रदान की गई थीं. वे उच्चकोटि के विद्वान् थे. उनकी विद्वता के कारण ही उन्हें 'विद्यासागर' की उपाधि दी गई थी.\nमहिलाओं और लड़कियों के हक में करते थे कार्य\nपुरुष प्रधान समाज में ईश्वर चंद्र विद्यासागर ऐसे व्यक्ति थे जो महिलाओं और लड़कियों के हक में कार्य करते थे. उनकी आवाज महिलाओं और लड़कियों के हक लिए उठती थी.\nअपने समाज सुधार योगदान में ईश्वर चन्द्र विद्यासागर ने देशी भाषा और लड़कियों की शिक्षा के लिए स्कूलों की एक श्रंखला के साथ ही कलकत्ता (अब कोलकाता) में 'मेट्रोपॉलिटन कॉलेज' की स्थापना भी की थी.\nउन्होंने इन स्कूलों को चलाने में आने वाले खर्च का बीड़ा उठाया और अपनी बंगाली में लिखी गई किताबों, जिन्हें विशेष रूप से स्कूली बच्चों के लिए ही लिखा गया था, की बिक्री से फंड जमा किया.\nविधवा महिलाओं के लिए मसीहा बन कर आए ईश्वर चंद्र विद्यासागर की तमाम कोशिशों के बाद विधवा-पुनर्विवाह कानून बना. आपको बता दें, उस समय हिन्दू समाज में विधवा होने के बाद महिलाओं की जिंदगी मान इतनी सुखद नहीं थी जितनी कि आज है. उन्होंने विधवा पुनर्विवाह के लिए लोकमत तैयार किया. उन्हीं के प्रयासों से साल 1856 में विधवा-पुनर्विवाह कानून पारित हुआ.\nये उनके अनवरत प्रचार का ही नतीजा था कि 'विधवा पुनर्विवाह क़ानून-1856' आखिरकार पारित हो सका. उन्होंने इसे अपने जीवन की एक महत्त्वपूर्ण उपलब्धि माना था. वह उस दौर के पहले ऐसे पिता होंगे जिन्होंने अपने इकलौते पुत्र का विवाह भी एक विधवा से ही किया. उन्होंने 'बहुपत्नी प्रथा' और 'बाल विवाह' के ख़िलाफ़ भी संघर्ष छेड़ा.\n... जब तोड़ी गई ईश्वर चंद्र विद्यासागर की प्रतिमा\nइसी साल (2019) मई के महीने में कोलकाता में भारतीय जनता पार्टी के राष्ट्रीय अध्यक्ष अमित शाह के रोड शो के दौरान हुए मशहूर शिक्षा शास्त्री ईश्वर चंद्र विद्यासागर की प्रतिमा टूटने का मुद्दा भी गरमा गया था.जिसके बाद तृणमूल कांग्रेस बीजेपी कार्यकर्ताओं पर प्रतिमा तोड़ने का आरोप लगा रही थी.\nपश्चिम बंगाल की मुख्यमंत्री ममता बनर्जी का आरोप था कि हिंसा बीजेपी की ओर से की गई थी. वहीं तृणमूल पर हिंसा फैलाने का आरोप लगाते हुए अमित शाह ने ईश्वरचंद्र विद्यासागर की प्रतिमा तोड़ने के लिए भी टीएमसी कार्यकर्ताओं को जिम्मेदार बताया था.\nअपनी सहनशीलता, सादगी तथा देशभक्ति के लिए प्रसिद्ध और एक शिक्षाशास्त्री के रूप में ईश्वर चन्द्र विद्यासागर का निधन 29 जुलाई, 1891 को कोलकाता में हो गया था.


Face Wax ke Nuksan:फेस वैक्सिंग के दौरान इन सावधानियों को जरूर बरतें\nHome » फेस वैक्सिंग के दौरान इन सावधानियों को जरूर बरतें, नहीं तो हो सकता है भारी नुकसान (Face Wax ke Nuksan)\nFace Wax ke Nuksan: इंसान के चेहरे पर बालों का होना एक आम बात है। महिला और पुरुष दोनों के चेहरों पर बाल मौजूद होते हैं। लेकिन पुरुषों के चेहरे पर उगने वाले बाल काफी मोटे और घने होते हैं जिससे दाढ़ी और मूंछ को आकार दिया जाता है। जबकि महिलाओं के चेहरे पर छोटे और मुलायम रेसे की तरह बाल मौजूद होते हैं। किसी महिला के चेहरे पर अधिक बाल होते हैं तो किसी के चेहरे पर कम, जिस महिला के चेहरे पर बाल अधिक घने और मोटे नजर आते हैं वह महिला ऐसी स्थिति में अपने आपको काफी असहज महसूस करती है।\nइसके बाद अपनी खूबसूरती को बरकरार रखने के लिए महिलाएं अपने चेहरे से अनचाहे बालों को हटाने और त्वचा को पहले की तरह सामान्य बनाने के लिए कई सारे तरीके अपनाती हैं। जैसे कि थ्रेडिंग, थ्रैडिंग, लेजर ट्रीटमैंच, वैक्सिंग एवं ब्लीचिंग। आपको बता दें कि इन सब में से आसान वैक्सिंग को ही माना जाता है। लेकिन कई सारे महिलाओं के मन में वैक्सिंग को लेकर काफी सवाल रहते हैं।\nमहिलाएं सोचती हैं के वैक्सिंग करवाना सही है या गलत। वैक्सिंग करवाने से उनकी त्वचा और चेहरे पर क्या असर पड़ेगा। लेकिन परेशानी की बात यह है के चेहरे पर बाल होने के कारण महिलाओं को काफी शर्मिंदा होना पड़ता है और आखिरकार वह वैक्सिंग का परिणाम जाने बिना उसे करवा लेती हैं। आज के आर्टिकल में हम आपको इसी समस्या का समाधान देने आए हैं।\nचेहरे पर वैक्सिंग करवाने के फायदे [Face Wax ke Fayde]\nसमय-समय पर फेस वैक्सिंग करवाते रहने से चेहरे से अनचाहे बाल तो निकलते ही हैं साथ ही त्वचा पर भी ग्लो आता है। वैक्सिंग करवाने का सबसे बड़ा फायदा यह होता है कि बालों के बढ़ने की रफ्तार कम हो जाती है। साथ ही साथ स्किन भी काफी सॉफ्ट हो जाता है और फेस ग्लो करने लगती है।\nनियमित अंतराल पर फेस वैक्सिंग कराते रहने से चेहरे पर पड़े दाग धब्बे दूर हो जाते हैं। अगर कोई महिला एक बार वैक्सिंग करवा ले तो उसे2से6सप्ताह तक वैक्सिंग करवाने की जरूरत नहीं पड़ती है। चेहरे से बाल हटाने के अन्य तरीकों की तुलना करें तो वैक्सिंग से चेहरे के बाल जल्दी नहीं आते हैं और महिलाएं अपनी खूबसूरती को लेकर एक लंबे समय तक निश्चिंत हो जाती हैं।\nकिन महिलाओं को करवानी चाहिए वैक्सिंग\nजिन महिलाओं के चेहरे पर बहुत अधिक बाल हैं और अगर वास्तव में बाल बहुत लंबे और मोटे हैं तो इन्हें निकालने का सबसे अच्छा तरीका वैक्सिंग ही होता है। वैक्सिंग करवाने से एक बार में ही आपके चेहरे पर मौजूद कल सारे बाल निकल जाते हैं। बाल जितने लंबे होते हैं, वैक्सिंग करने में उतनी ही आसानी होती है।\nफेस वैक्स से होने वाले नुकसान [Face Wax Side Effects in Hindi]\nवैक्सिंग के दौरान काफी दर्द महसूस होता है। वैक्सिंग करने के लिए कई सारे कैमिकल युक्त क्रीम का इस्तेमाल किया जाता है। जिसके कारण चेहरे की त्वचा लाल हो जाती है। इसके अलावा वैक्सिंग आपके त्वचा को पतला कर देता है। जिसके चलते त्वचा पर ब्लड पैचेज दिखने लगते हैं। जो देखने में बेहद ही गंदे नजर आते हैं।\nऑयली स्किन पर वैक्सिंग करने से पहले साफ सफाई की जरूरत होती है। नहीं तो चेहरे पर पिंपल्स और रैशेज की समस्या बढ़ जाती है। कई बार तो चेहरे के रंग में भी फर्क आने लगता है।\nफेस वैक्स करवाते समय इन सावधानियों को जरूर बरतें\nकेमिकल युक्त क्रीम से वैक्सिंग करने के बाद इनका साइड इफेक्ट भी झेलना पड़ जाता है। लेकिन अगर आप इस दौरान कुछ सावधानियों को बरतते हैं। तो इन समस्याओं को खत्म किया जा सकता है। जैसे कि वैक्सिंग कराने के तुरंत बाद धूप में जाने से बचें। इससे आपकी त्वचा का रंग सावला पड़ सकता है। इसलिए कम से कम वैक्सिंग के 24 घंटे बाद ही धूप में जाएं। इसके अलावा वैक्सिंग करने से पहले कोहनी पर एक बार वैक्स क्रीम लगाकर एलर्जी टेस्ट करना ना भूलें। चेहरे पर वैक्स क्रीम की ज्यादा मोटी परत ना लगाएं।\nवैक्स कराने से चेहरे पर दाने आए तो क्या करें\nअगर वैक्स कराने के बाद आपके चेहरे पर दाने आ जाते हैं। तो इस सूरत में आप अपने चेहरे पर एंटीबायोटिक क्रीम या लोशन का इस्तेमाल कर सकते हैं इससे आपके चेहरे पर दाग या धब्बे नहीं आएंगे साथ ही खुजली भी नहीं होगी।\nवैक्सिंग के बाद दाना होना सामान्य बात है। हालांकि कुछ लोगों को यह परेशानी नहीं होती है। लेकिन फिर भी अगर आपको वैक्सिंग के बाद दाने आते हैं। तो ऐसे में आप घबराए नहीं और प्रभावित जगह पर साबुन लगाने से बचें। अगर आप त्वचा को साफ करना चाहते हैं तो नेचुरल वॉच करें जैसे कि इसके लिए आप आटा या बेसन का उपयोग कर सकते हैं।\nअगर आपके चेहरे पर खुजली होती है तो ऐसे में आप पर लगाकर भी खुजली को शांत कर सकते हैं। लेकिन एक बात का ध्यान रखें कि बर्फ लगाने के बाद मॉश्चोराइजर का इस्तेमाल जरूर करें।\nनारियल तेल या टी ट्री ऑयल लगाना भी फायदेमंद होगा. एक बात का खास ख्याल रखें कि दानों को नाखून से खुजलाएं नहीं. वरना ये दाने पक भी सकते हैं और दाग भी बन सकता है।


कार्यपालक पदाधिकारी का झूठ बनेगा नगर में जलजमाव का कारण : उप मुख्य पार्षद\nHomeBuxarकार्यपालक पदाधिकारी का झूठ बनेगा नगर में जलजमाव का कारण : उप मुख्य पार्षद\nकहा कि वह दूसरे मोहल्लों की क्या बात करें जब उनके ही वार्ड में अब तक नालों की उड़ाही नहीं हो सकी है जबकि, इस बात को लेकर उन्होंने कार्यपालक पदाधिकारी को पदभार ग्रहण करने के समय ही बताया था. उन से अनुरोध किया गया था कि बरसात के पूर्व नालों की सफाई कराना पहली प्राथमिकता हो लेकिन, ऐसा नहीं हो सका है.\nशनिवार की बारिश के बाद वार्ड संख्या2का हाल\n- नगर परिषद के उप मुख्य पार्षद ने खोली नाला उड़ाही के दावों की पोल\n- नाला उड़ाही के मामले में कार्यपालक पदाधिकारी के दावों को बताया झूठा\nबक्सर टॉप न्यूज़, बक्सर: नगर परिषद के द्वारा बरसात के पूर्व नगर के सभी नालों की सफाई कर लिए जाने के दावों के बीच नगर परिषद के उप मुख्य पार्षद ने बड़ा बयान दिया है. उन्होंने कहा है कि कार्यपालक पदाधिकारी के द्वारा भले ही सफाई करा लिए जाने के दावे किए जा रहे हो लेकिन, यह पूरी तरह से भ्रामक है. बकौल वाइस चेयरमैन आधा दर्जन से अधिक वार्डों में नालों की सफाई बिल्कुल ही नहीं की गई है और जिन जगहों पर की गई है वहां भी सफाई के नाम पर केवल खानापूर्ति हुई है. ऐसे में यदि बरसात के बाद जल जमाव की स्थिति पैदा होती है तो उसके लिए केवल और केवल कार्यपालक पदाधिकारी ही जिम्मेदार होंगी.\nदरअसल, नगर के मेन रोड में मुख्य नाले की उड़ाही नहीं किए जाने के सवाल पर उप मुख्य पार्षद इंद्र प्रताप सिंह उर्फ बबन सिंह बुरी तरह बिफर गए. उन्होंने कहा कि वह दूसरे मोहल्लों की क्या बात करें जब उनके ही वार्ड में अब तक नालों की उड़ाही नहीं हो सकी है जबकि, इस बात को लेकर उन्होंने कार्यपालक पदाधिकारी को पदभार ग्रहण करने के समय ही बताया था. उन से अनुरोध किया गया था कि बरसात के पूर्व नालों की सफाई कराना पहली प्राथमिकता हो लेकिन, ऐसा नहीं हो सका है. ऐसे में अब जब मानसून आ गया है और मुख्य नाले की उड़ाही ही नहीं हुई है तो अन्य वार्डों से भी पानी निकलेगा कैसे? रविवार को वार्ड संख्या 27 की सफाई शुरु की गई है जबकि अन्य कई वार्डों की सफाई अभी बाकी है.\nमेन रोड के नाले की तस्वीर\nवाइस चेयरमैन ने गिनाए मोहल्लों के नाम:\nउप मुख्य पार्षद ने बताया कि, सभी 34 वार्डों में कुछेक वार्डों को छोड़कर सभी जगह नाला उड़ाही नहीं हुई है. वार्ड संख्या 2, 17, 19, 23, 24, और 18 जैसे वार्डों में तो नालों को छुआ तक नहीं गया है, जिसके कारण मानसून की पहली ही बारिश में जलजमाव की स्थिति सामने देखने को मिल रही है.\nनहीं समझ आ रहा उप मुख्य पार्षद के बयान का मतलब:\nउधर, मामले में पूछे जाने पर नगर परिषद के कार्यपालक पदाधिकारी प्रेम स्वरूपम का कहना है कि, उप मुख्य पार्षद का बयान उनके समझ से परे है। क्योंकि, लगभग सभी वार्डों में नालों की सफाई का काम पूरा कराया जा चुका है. एकाध जगह जहां सफाई नहीं हुई है वहां भी तेजी से काम कराया जा रहा है. अब तो पांडेय पट्टी और जासो जैसे नवीन अधिग्रहित इलाकों में भी नालों की सफाई की जा रही है. ऐसे में उप मुख्य पार्षद के बयान का मतलब नहीं समझ में आ रहा.


#Jharkhand को पवन उर्जा से मिल रही तीन सौ मेगावाट बिजली, 2018 में किया गया था एग्रीमेंट - NEWSWING\n#Jharkhand को पवन उर्जा से मिल रही तीन सौ मेगावाट बिजली, 2018 में किया गया था एग्रीमेंट\nRanchi: राज्य में सौर उर्जा और पवन उर्जा को बढ़ावा दिया जा रहा है. साल 2018 में पवन उर्जा के लिए जेबीवीएनएल और सोलर एनर्जी कॉरपोरेशन ऑफ इंडिया (सेकी) के बीच एग्रीमेंट किया गया.\nपवन उर्जा के तहत सात-आठ मेगावाट बिजली के लिए एग्रीमेंट अलग-अलग चरणों में किया गया. पहले चरण में पांच सौ मेगावाट बिजली के लिए जुलाई 2018 में एग्रीमेंट किया गया.\nवहीं नवंबर 2018 में सौ मेगावाट पवन बिजली के लिए फिर से एग्रीमेंट हुआ. दोनों चरणों को मिलाकर अब जेबीवीएनएल को 300 मेगावाट बिजली मिल रही है, जो पवन उर्जा स्रोतों से है.\nइस साल जनवरी तक जेबीवीएनएल को मात्र 200 मेगावाट बिजली ही पवन स्रोतों से मिल रही थी जिसमें पिछले कुछ महीनों में वृद्धि हुई. पहले चरण में किये गये एग्रीमेंट से वर्तमान में 250 मेगावाट बिजली मिल रही है.\nउपभोक्ताओं को यह बिजली प्रति यूनिट 3.43 रुपये मिल रही है. जबकि दूसरे चरण से 50 मेगावाट बिजली मिल रही है. इसकी कीमत 2.72 रूपये प्रति यूनिट है.\nइसे भी पढ़ें – जानें किन जगहों पर 22 मई से शुरु होगी रेल टिकटों की ऑफलाइन बुकिंग\nअक्टूबर तक सौर उर्जा की आपूर्ति संभव\nसौर उर्जा की बात करें तो इसके तहत सात सौ मेगावाट बिजली सेकी की ओर से राज्य को दी जायेगी. इसके लिए जेबीवीएनएल और सेकी के बीच पिछले साल दिसंबर में एग्रीमेंट किया गया.\nसौर उर्जा के तहत राज्य को सात सौ मेगावाट बिजली सेकी की ओर से दी जायेगी. जेबीवीएनएल से जानकारी मिली कि रिन्यूएबल एनर्जी से सबंधित कार्य जरेडा से किया जाता है. लेकिन बिजली आपूर्ति से संबधित होने के कारण एग्रीमेंट जेबीवीएनएल ने किया.\nइस साल अक्टूबर महीने से राज्य को सौर उत्पादित बिजली सप्लाई की जायेगी. रिन्यूएबल एनर्जी संबधी कोई भी एग्रीमेंट को पूरा करने में डेढ़ साल तक का समय लगता है. राज्य में दोनों उर्जा संबधित एग्रीमेंट जेबीवीएनएल और सेकी के बीच हुई है.\nइसे भी पढ़ें – #CoronaUpdates: रांची के मेदांता हॉस्पिटल का मरीज निकला कोरोना पॉजिटिव, राज्य में संक्रमण के 291 केस\nट्रांसमिशन से लेकर परचेसिंग कॉस्ट तक नहीं\nजेबीवीएनएल से जानकारी मिली कि दोनों ही बिजली सप्लाई के लिए राज्य को ट्रांसमिशन चार्ज नहीं देना है. न ही अलग से ट्रांसमिशन की व्यवस्था करनी है.\nऐसे में राज्य में बिजली संकट का समाधान भी होगा और राज्य को सस्ती दर में सौर और पवन उर्जा भी मिल रही है. वर्तमान में लॉकडाउन के कारण राज्य में बिजली मांग कम है. लेकिन स्थिति समान्य होने पर मांग बढ़ेगी.\nबता दें कि सेकी केंद्रीय एजेंसी है, जो रिन्यूएबल एनर्जी पर काम करती है. राज्य में तीन सौ दिन सूरज की रोशनी मिलती है. ऐसे में यहां सौर उर्जा के बेहतर विकल्प है.\nजबकि पवन उर्जा के लिए राज्य को अब तक कोई सटीक जगह नहीं मिल पायी है. मार्च 2019 में पवन बिजली के लिए अन्य दो सौ मेगावाट के लिए एग्रीमेंट किया गया. जिसके तहत अक्टूबर में बिजली सप्लाई शुरू हो जायेगी. इसका चार्ज 2.44 रुपये प्रति यूनिट होगा.\nइसे भी पढ़ें – फीस वसूली पर अब तक कोई निर्णय नहीं ले पायी राज्य सरकार, पैरेंट्स पर दबाव डालने लगे हैं निजी स्कूल\n#WHO, डॉ हर्षवर्धन और बिल एंड मिलिंडा गेट्स फाउंडेशन के रि\n#Dhanbad: बदलते तापमान के कारण पम्पू तालाब में मरी 17 क्विंटल मछलियां, स्थानीय लोगों ने लूटा


first malaria vaccine approved by who so as first drug for dengue treatment is ready to cure break bone fever | दुनिया को मिली पहली मलेरिया वैक्सीन, जानिए कितनी असरदार है ये खोज | Hindi News, विज्ञानदुनिया को मिली पहली मलेरिया वैक्सीन, जानिए कितनी असरदार है ये खोज\nदुनिया को मिली पहली मलेरिया वैक्सीन, जानिए कितनी असरदार है ये खोज\nदुनिया की पहली मलेरिया वैक्सीन (World's First Malaria Vaccine) को मान्यता मिल गई है. वर्ल्ड हेल्थ ऑर्गेनाइजेशन (World Health Organization) ने इस वैक्सीन को अपनी मान्यता दे दी है. अफ्रीका में हुए परीक्षणों के बाद वैक्सीन को मंजूरी दे दी गई है.\nWritten by - Zee News Desk|Edited by: Zee News Desk|Last Updated: Oct 10, 2021, 07:35 AM IST\nदुनिया की पहली मलेरिया वैक्सीन को मंजूरी\nकई दशकों से जारी था वैक्सीन का परीक्षण\nडब्ल्यूएचओ ने दी है इस वैक्सीन को मंजूरी\nनई दिल्ली: दुनिया की पहली मलेरिया वैक्सीन (World's First Malaria Vaccine) को मान्यता मिल गई है. वर्ल्ड हेल्थ ऑर्गेनाइजेशन (World Health Organization) ने इस वैक्सीन को अपनी मान्यता दे दी है. अफ्रीका में हुए परीक्षणों के बाद वैक्सीन को मंजूरी दे दी गई है. वैज्ञानिकों का दावा है कि वैक्सीन लगने के बाद मलेरिया से लड़ने की क्षमता करीब 77% है. इस वैक्सीन का परीक्षण 450 बच्चों पर एक साल तक किया गया. आपको बता दें कि ग्लैक्सोस्मिथक्लाइन (GlaxoSmithKline) नामक कंपनी द्वारा बनाए गए मॉसक्विरिक्स (Mosquirix) नामक टीके से हजारों जानें बचाए जाने की उम्मीद है.\nकई दशक बाद बनी वैक्सीन\nआपको जानकर आश्चर्य होगा कि मलेरिया दुनिया की सबसे पुरानी और जानलेवा बीमारियों में से एक है जिसकी अब तक कोई एक वैक्सीन नहीं थी. करीब दशकों की लंबी मेहनत के बाद मलेरिया की वैक्सीन तैयार हो गई तो इसे पोलियो मुक्ति की दिशा में मिली एक बड़ी कामयाबी जैसा माना जा रहा है.\nये भी पढ़ें- 2797 साल पहले हुई थी मौत, वैज्ञानिकों ने बना दिया मरने वालों का चेहरा; जानिए कैसे\nबच्चों के लिए सेफ है वैक्सीन\nइस वैक्सीन का नाम है मॉसक्विरिक्स (Mosquirix) जिसे मेडिकल की भाषा में RTSS भी कहा जाता है. इसके आने से भारत समेत पूरी दुनिया ने राहत की सांस ली है. न्यूयॉर्क टाइम्स की रिपोर्ट के अनुसार WHO मलेरिया कार्यक्रम के प्रमुख डॉ.पेड्रो अलोन्सो ने कहा कि मॉसक्विरिक्स (Mosquirix) बच्चों के लिए भी सुरक्षित है. यह5तरह के मलेरिया पैरासाइट से लोगों को बचाएगा.\nअब यह दवा कंपनी जीएसके इसे दुनियाभर में बांटने के लिए तैयार है. अमेरिका जैसे विकसित देशों में मलेरिया के मामले दुर्लभ होते हैं. वहां पर हर साल करीब 2000 मलेरिया के केस सामने आते हैं. खासतौर से उन लोगों में मलेरिया संक्रमण होता है जो इस बीमारी से ग्रसित देश या लोगों के बीच से होकर आते हैं.\nये भी पढ़ें- जानवरों से इंसानों में फैलने वाला संक्रमण पहले ही आ सकता है पकड़ में, नई स्टडी में दावा\nGSK का दावा है कि मॉसक्विरिक्स (Mosquirix) सिर्फ मलेरिया के लिए ही नहीं बल्कि किसी भी तरह के पैरासाइट जनित बीमारी के इलाज में कारगर है. पैरासाइट किसी भी वायरस या बैक्टीरिया से ज्यादा जटिल होते हैं. डॉ. पेड्रो अलोन्सो ने कहा कि मॉसक्विरिक्स (Mosquirix) का विकास अभी पहली सीढ़ी है.\nइसलिए अफ्रीका में हुआ परीक्षण\nइस बीमारी और टीके का परीक्षण अफ्रीका में इसलिए हुआ क्योंकि यहीं के देशों में हर साल हजारों बच्चे इस बीमारी से मारे जाते हैं. WHO महानिदेशक टेड्रॉस अधनोम ग्रेब्रेयेसिस ने यूएन के दो सलाहकार समूहों का समर्थन मिलने के बाद इस वैक्सीन को मंजूरी की घोषणा की और इसे ऐतिहासिक पल बताया. उन्होंने कहा, इसे अफ्रीका में अफ्रीकी वैज्ञानिकों ने तैयार किया है और हमें उन पर गर्व है. लेकिन 80 के दशक में ये बात सामने आई कि मलेरिया के मच्छर के प्रोटीन से वैक्सीन बनाई जा सकती है। तब से अब तक लगातार कोशिश जारी थी लेकिन 2019 में कई दौर के ट्रायल के बाद ही साफ हो पाया कि मलेरिया की वैक्सीन कारगर है.\nडेंगू की दवा भी तैयार\nइस बीच वैज्ञानिकों ने एक ऐसे कपाउंड की खोज की है जो डेंगू के वायरस को शरीर में फैलने से रोकता है. इस दवा का ट्रायल चूहों में किया गया. जो कि बेहद सफल रहा है. वैज्ञानिकों को उम्मीद है कि जल्द ही इसे इंसानों पर भी परीक्षण किया जाएगा. वहीं इंसानी क्लीनिकल ट्रायल्स में अगर यह दवा सफल होती है तो इसे दुनियाभर के प्राथमिक स्वास्थ्य केंद्रों पर बांटा जा सकता है. इससे विकासशील देशों में डेंगू जैसी बीमारी को रोकने में मदद मिलेगी.\nmalaria vaccineScienceVideo break throughFirst Malaria VaccineMalaria Vaccine Approved by whoScience News


बीजेपी कार्यालय के बाहर शिक्षक अभ्यर्थियों का हंगामा, कहा- जल्द घोषित हो शिक्षक नियोजन की तिथि\nHOME/ STATE/ PATNA/STET CANDIDATES PROTEST AT BJP OFFICE IN PATNA\nPublished on: May 12, 2022, 2:33 PM IST\nबिहार के सैकड़ों शिक्षक अभ्यर्थी नियोजन की मांग (Demand For Seventh Phase Teachers Recruitment) को लेकर बीते6दिनों से पटना में अनिश्चितकालीन हड़ताल पर डटे हुए हैं. अभ्यर्थियों ने अपनी मांगों के समर्थन में गुरुवार को बीजेपी कार्यालय के बाहर भी जमकर प्रदर्शन किया और सरकार विरोधी नारे लगाए. पढ़ें पूरी खबर...\nपटनाः बिहार में शिक्षक नियोजन (Teachers Recruitment In Bihar) के सातवें चरण की बहाली स्थगित है. इसको लेकर पटना में सीटीईटी और बीटीईटी पास सैकड़ों अभ्यर्थी अनिश्चितकालीन हड़ताल डटे हैं. गुरुवार को अचानक अभ्यर्थी बीजेपी कार्यालय पहुंच गए और वहां शिक्षक नियोजन की मांग (STET Candidates Protest At BJP Office In Patna) को लेकर जमकर हंगामा किया. शिक्षक अभ्यर्थियों की मांग है कि सातवें चरण के नियोजन की तिथि जल्द से जल्द घोषित की जाए.\nयह भी पढ़ें: 7वें चरण के नियोजन को लेकर शिक्षक अभ्यर्थियों का प्रदर्शन, बोले- 'नौकरी नहीं देना है तो जहर ही दे दो..'\nये हैं अभ्यर्थियों की बड़ी मांगेंः बिहार में सातवें चरण के शिक्षक नियोजन की तिथि की घोषणा की मांग को लेकर सैकड़ों अभ्यर्थी राजधानी पटना के धरना स्थल पर जमे हुए हैं. वहीं, आज इन अभ्यर्थियों ने बीजेपी कार्यालय पहुंचकर भी हंगामा किया. मौके पर आए शिक्षक अभ्यर्थी राहुल कुमार ने बताया कि सरकार बार-बार हम लोगों के नियोजन को लेकर टाल मटोल कर रही है और इसीलिए हम लोग बीजेपी कार्यालय आए हैं, ताकि हमारी मांगों को जल्द सुना जाए. अभ्यर्थियों की बड़ी मांगों में प्राथमिक शिक्षक बहाली के लिए सातवें चरण की विज्ञप्ति अविलंब जारी करने, बहाली को ऑनलाइन सेंट्रलाइज माध्यम से पूर्ण करने, मई 2022 तक जो भी पद रिक्त है, उन सभी रिक्तियों पर अविलंब बहाली करने की मांग शामिल हैं.\nये भी पढ़ेंः पटनाः एसटीईटी अभ्यर्थियों ने बाल मुंडवा कर किया प्रदर्शन, दोहराई सातवें चरण के नियोजन की मांग\n7 मई से विरोध प्रदर्शन जारीः बता दें कि बिहार के सैकड़ों शिक्षक अभ्यर्थी नियोजन की मांग को लेकर बीते7मई से विरोध प्रदर्शन कर रहे हैं. आज बीजेपी कार्यालय के सामने पहुंचकर सरकार विरोधी नारे लाए. इससे पहले इन्होंने बीते सोमवार को पटना कॉलेज से लेकर कारगिल चौक तक अपनी मांगों को लेकर पैदल यात्रा भी की थी. वहीं बुधवार को धरनास्थल पर हवन किया और उसके बाद बाल मुंडवाए था. ये लोग पुरजोर तरीके से अपनी मांग सरकार के सामने रख रहे हैं, लेकिन सरकार की तरफ से अब तक कोई सुनवाई नहीं हुई है.\n83 हजार 277 से अधिक रिक्तियांः वहीं, सूत्रों के मुताबिक प्रस्तावित सातवें चरण में माध्यमिक और उच्च माध्यमिक स्कूलों में 83 हजार 277 से अधिक रिक्तियां हैं. इनमें सबसे अधिक 49 हजार 361 रिक्तियां 6421 उच्च माध्यमिक स्कूलों के लिए होंगी. माध्यमिक और उच्च माध्यमिक स्कूलों में नियुक्तियों के लिए नियमावली तैयार की जा रही है. माध्यमिक स्कूलों में 33 हजार 916 पद रिक्त हैं. 5425 माध्यमिक स्कूलों में प्रति स्कूल छह-छह शिक्षकों की नियुक्ति की जानी हैं. ये शिक्षक हिंदी, अंग्रेजी, विज्ञान, गणित और सामाजिक विज्ञान के होंगे. साथ ही उर्दू ,संस्कृत आदि के लिए 5791 और कंप्यूटर शिक्षक के लिए एक हजार पदों पर नियुक्त होनी है. लेकिन विभाग ने अभी इसकी तारीख तय नहीं की है, जिसका छात्रों को बेसब्री से इंतजार है और इनका कहना के सरकार बेवजह नियुक्ति में देर कर रही है.


योगी लेकर आए हैं झूठ बोलने की विशेष ट्रेनिंग, खोलना चाहिए प्रशिक्षण केंद्र- अखिलेश का जोरदार तंज | PoliTalks News\nहोम विधानसभा चुनाव उत्तर प्रदेश योगी लेकर आए हैं झूठ बोलने की विशेष ट्रेनिंग, खोलना चाहिए प्रशिक्षण...\nयोगी लेकर आए हैं झूठ बोलने की विशेष ट्रेनिंग, खोलना चाहिए प्रशिक्षण केंद्र- अखिलेश का जोरदार तंज\nविधानसभा चुनाव से पहले कई दलों के नेता हुए साइकिल पर सवार, अखिलेश ने साधा केंद्र एवं योगी सरकार पर जमकर निशाना- 'योगी सरकार के राज में लूटपाट बीजेपी के नेता भी नहीं है सुरक्षित, उनके घरों में भी पड़ रही हैं डकैतियां, हड़पी जा रही है उनकी जमीनें'\nअखिलेश का योगी सरकार पर जोरदार तंज\nPolitalks.News/Uttarpradesh. उत्तरप्रदेश विधानसभा चुनाव को लेकर राजनीतिक दलों में सियासी बयानबाजी का दौर अपने चरम पर है. तो वहीं कई नेताओं का दल बदलने यानी एक पार्टी से दूसरी पार्टी में जाने का पुराना खेल भी शुरू हो चूका है. इसी कड़ी में गुरुवार को समाजवादी पार्टी के लखनऊ स्थित कार्यालय में बीजेपी और बसपा के कई नेताओं ने समाजवादी पार्टी का दामन थामा. इस दौरान प्रदेश के पूर्व मुख्यमंत्री अखिलेश यादव भी मौजूद रहे. नेताओं के पार्टी में शामिल होने के बाद अखिलेश यादव ने भाजपा पर जमकर निशाना साधा. अखिलेश ने कहा कि चुनाव से पहले इसी तरह समाजवादी पार्टी के परिवार का कारवां बढ़ता रहे. इसके साथ ही अखिलेश यादव ने बीजेपी को झूठ बोलने का अंतरराष्ट्रीय प्रशिक्षण केंद्र खोलने की नसीहत भी दी.\nअन्य पार्टियों से समाजवादी पार्टी में शामिल होने वाले सभी नेताओं को अखिलेश यादव ने सदस्यता पत्र प्रदान किया. इस दौरान अखिलेश यादव ने पार्टी कार्यालय में हुई प्रेसवार्ता के दौरान सूबे की योगी सरकार को जमकर आड़े हाथ लिया. अखिलेश यादव ने कहा कि योगी आदित्यनाथ की सरकार ने पंचायत चुनाव में किस तरह से गुंडागर्दी करके लोकतंत्र का गला घोंटा ये प्रदेश की जनता देख रही है. इस सरकार ने मां गंगा को भी धोखा दिया है आज इन्हीं की बदौलत प्रदेश की सारी नदियां गंदी होती जा रही हैं. यह सरकार सिर्फ हमारी योजनाओं का फीता काट रही है.\nयह भी पढ़े: दुनिया के 100 प्रभावशाली लोगों में मोदी ‘कट्टर’ तो बरादर ‘उदार’, उग्र चेहरे के रूप में ममता की एंट्री\nकेन्द्र की मोदी सरकार तथा प्रदेश की योगी आदित्यनाथ सरकार पर हमला करते हुए अखिलेश यादव ने कहा कि किसानों की आय दोगुनी करने का वादा झूठा है. अखिलेश ने कहा कि मुख्यमंत्री जी ने हाल ही में एक बयान देते हुए कहा था कि बेरोजगारी 17 फीसदी से घटाकर4फीसदी कर दी, मुझे तो लगता है कि योगी जी झूठ बोलने की बढ़िया ट्रेनिंग लेकर आए हैं. बीजेपी को झूठ बोलने का अंतरराष्ट्रीय प्रशिक्षण केंद्र खोलना चाहिए और अगर समाजवादी नेता ये ट्रेंनिंग सेंटर खोलते हैं तो उन्हें हम मुफ्त में जमीन देंगे. बीजेपी कहती है कि बुंदेलखंड में दो एयरपोर्ट बनवाएंगे लेकिन ये सब झूठ है.\nवहीं योगी सरकार को अपने पुराने वादे याद दिलाते हुए अखिलेश ने कहा कि मुख्यमंत्री योगी आदित्यनाथ आज टैबलेट बांटने जा रहे रहे हैं, तो मैं ये पूछना चाहता हूँ कि पिछले साढ़े चार साल में वो जनता के बीच कौन सा टैबलेट बांट रहे थे. योगी जी ने अपने घोषणा पत्र में लैपटॉप और वाई-फाई देने का वादा किया था, उसका क्या हुआ? अखिलेश यादव ने कहा कि इस सरकार में जितना जुर्म युवाओं, बेरोजगारों, किसानों और व्यापारियों पर हुआ है उतना जुर्म किसी और सरकार में नहीं हुआ. यूपी में बढ़ते अपराध को लेकर अखिलेश ने कहा कि राज्य में लूटपाट इस तरह बढ़ गई है कि उसमें बीजेपी के नेता भी सुरक्षित नहीं हैं, उनके घरों में भी डकैतियां पड़ रही हैं. उनकी जमीनें हड़पी जा रही है.\nयह भी पढ़े: कांग्रेस विधायक ने थामा ‘कमल’, दिल्ली ‘तलब’ रावत बोले- जनता समझदार BJP को पड़ेगा भारी\nअखिलेश यादव ने योगी सरकार पर निशाना साधते हुए कहा कि आज जिस तरह इस सरकार ने यूपी में सस्ते शौचालय बनाए उसी तरह से अब ये लोग सस्ते एक्सप्रेस वे बना रहे हैं. बीजेपी राज में जिस तरह का हाल शौचालय का हुआ ठीक उसी तरह का हाल एक्सप्रेस वे का भी होगा. अखिलेश ने कहा कि बीजेपी सरकार का सबसे प्रिय काम तो शौचालय बनवाना है लेकिन इन्होंने तो एक्सप्रेस वे पर अब तक कोई शौचालय नहीं बनवाया.


1 अप्रैल से NPS वाले कर्मचारियों के वेतन से कटौती बंद, अब तक कटा 10% पैसा भी ब्याज सहित मिलेगा | Gehlot said- BJP has mastery in marketing, we do more work, less marketing - Dainik Bhaskar\nGehlot Said BJP Has Mastery In Marketing, We Do More Work, Less Marketing\nपुरानी पेंशन पर CM का बड़ा ऐलान:1 अप्रैल से NPS वाले कर्मचारियों के वेतन से कटौती बंद, अब तक कटा 10% पैसा भी ब्याज सहित मिलेगा\nCM अशोक गहलोत ने पेंशन को लेकर बड़ी घोषणा की है। अब 1 अप्रैल से कर्मचारियों के वेतन से कटौती खत्म करने की घोषणा की है। न्यू पेंशन स्कीम(NPS) के तहत जनवरी 2004 से भर्ती हुए कर्मचारियों के मूल वेतन से हर माह होने वाली 10 फीसदी कटौती को अगले महीने से खत्म कर दिया है। इसके अलावा अब तक काटे गए पैसे को पेंशनर्स मेडिकल फंड की राशि आरजीएचएस में समायोजित करने के बाद बची हुई रकम रिटायरमेंट के वक्त ब्याज सहित लौटा दी जाएगी।\nएप्रोप्रिएशन बिल पर बहस के जवाब में गहलोत ने सोमवार को कहा कि 1 अप्रैल से कर्मचारियों को बढ़ा हुआ पैसा मिलेगा। कटौती खत्म करने से हर कर्मचारी को प्रतिमाह 2000 से लेकर 10 हजार रुपए तक बढ़ा हुआ पैसा मिलेगा। गहलोत ने बजट में 2004 और उसके बाद भर्ती कर्मचारियों पर लागू न्यू पेंशन स्कीम खत्म कर इसी साल से 1 अप्रैल से ओल्ड पेंशन स्कीम लागू करने की घोषणा की थी। न्यू पेंशन स्कीम में कर्मचारी के मूल वेतन से 10 फीसदी पैसा एनपीएस के लिए काटा जाता था, उतना ही पैसा सरकार मिलाती थी।\n5.50 लाख कर्मचारी न्यू पेंशन स्कीम में थे, इन्हें मिलेगा अब फायदा\nराज्‍य में न्‍यू पेंशन स्‍कीम के तहत सरकारी विभागों में5लाख 22 हजार कर्मचारी हैं, इसके अलावा 38000 कर्मचारी ऑटोनोमस बॉडीज में काम कर रहे हैं।\nन्यू पेंशन स्कीम के 25 हजार करोड़ बैंक में जमा\nन्यू पेंशन स्कीम के तहत कर्मचारियों के वेतन से काटे गए एनपीएस अंशदान और सरकार के योगदान को मिलाकर करीब 25 हजार करोड़ रुपए ट्रस्टी बैंक में जमा हो चुका है। इसमें से 13.24 प्रतिशत राशि शेयर मार्केट और विभिन्‍न कम्‍पनियों में लगाई गई है। निवेश की गई इस रकम की मौजूदा वैल्यू 31 हजार करोड़ से ज्यादा है।\nनई पेंशन स्कीम में5साल में 2441 कर्मचारी रिटायर\nन्यू पेंशन स्कीम में 2016 से लेकर मार्च 2022 तक रिटायर होने वाले कर्मचारियों की संख्या 2441 होगी। विधानसभा के सवाल के जवाब में सरकार ने बताया कि 1 अप्रैल 2016 से 31 मार्च 2021 तक नई पेंशन वाले 1718 कर्मचारी रिटायर हुए हैं, जबकि इस साल मार्च तक 726 कर्मचारी रिटायर होंगे।\nखिलाड़ियों को 40 साल की उम्र के बाद 20 हजार रुपए पेंशन, जयपुर में खुलेगा महिला कोऑपरेटिव बैंक\nCM अशोक गहलोत ने एप्रोप्रिएशन बिल पर बहस का जवाब देते हुए कई घोषणाएं की हैं। उन्होंने खिलाड़ियों के लिए पेंशन योजना लागू करने का ऐलान किया। इसके तहत खिलाड़ियों को 40 साल की उम्र पूरी करने पर 20 हजार प्रतिमाह की पेंशन दी जाएगी। पेंशन के लिए पात्रता के नियम अलग से जारी किए जाएंगे। महिलाओं को कर्ज देने के लिए जयपुर में अलग से महिला कोऑपरेटिव बैंक खोला जाएगा। इस बैंक को सरकार शुरुआत में 250 करोड़ रुपए का फंड देगी।\nएक नजर में अन्य घोषणाएं\n-फूड सेफ्टी निदेशालय बनेगा।\n-500 स्कूलों में नए संकाय खुलेंगे।\n-बालिका दूरस्थ शिक्षा योजना लागू होगी, इसमें पूरा खर्च को रिएम्बर्स किया जाएगा।\n-9 से 12 वीं तक की कक्षाओं के लिए 50 करोड़ की लागत से ई लाइब्रेरी।\n-2 लाख बालिकाओं को सेल्फ डिफेंस की ट्रेनिंग दी जाएगी।\n-शांति व अहिंसा निदेशालय पर5करोड़ खर्च होंगे।\n-खादी कामगार आर्थिक प्रोत्साहन योजना लागू होगी, 18 करोड़ खर्च होंगे।\n-अगले साल से राज्य स्तरीय खेल प्रतियोगिता, ग्रामीण ओलिंपिक भी होगा।\n-ग्रामीण ओलिंपिक में पदक जीतने वालों को पंचायत स्तर पर संविदा भर्तियों में प्राथमिकता।\n-अगले साल 5000 नई राशन की दुकानें खोली जाएंगी।\n-स्कूलों में बच्चों को मिड डे मील में दो दिन दूध दिया जाएगा। इस पर 500 करोड़ खर्च होंगे।\n-शहरों में लिक्विड कचरे से मीथेन गैस बनाने के प्लांट लगेंगे।\n-प्रशासन शहरों के संग अभियान में पट्टा मिलने के3साल बाद अब जमीन-मकान बेच सकेंगे, पहले 10 साल तक बेचने पर प्रतिबंध था।\nमंडियों पर .5 फीसदी यूजर चार्ज को घटकर .2 फीसदी करने की घोषणा।\n-डेयरी संघों को निर्देशित किया जाएगा कि दूध के दाम नहीं बढ़ाए जाएं।\n-बारां में डेयरी प्रोसेसिंग यूनिट लगेगी।\n-ईटीटी प्रयोगशालाएं लगेंगी।\n-खारे पानी से झींगा उत्पादन को देखते हुए चूरू में मत्स्य पालन विभाग का दफ्तर खुलेगा।\n-चूरू किले के जीर्णोद्धाार के लिए5करोड़ की घोषणा।\n-क्रेडिट कॉपरेटिप सोसाइटीज की ठगी रोकने के लिए वित्त विभाग के अधीन अलग से डायरेक्ट्रेट ऑफ इकोनॉमिक ऑफेंस बनाने की घोषणा।\n-जमीनों की धोखाधड़ी रोकने के लिए सोसाइटी एक्ट में संशोधन होगा।\n-57 पंचायत समित मुख्यालयों पर सीडीपीओ, बीसीएमएचओ दफ्तर खुलेंगे।\nगहलोत बोले- BJP की मार्केटिंग में मास्टरी, हम काम ज्यादा करते हैं, मार्केटिंग कम\nमुख्यमंत्री अशोक गहलोत ने कहा है कि बजट को धरातल पर उतारा जाएगा। बजट की घोषणाओं को लागू करेंगे। इस पर आशंका जताने की जरूरत नहीं। बजट घोषणाओं की 100 प्रशासनिक स्वीकृतियां निकाल दी हैं। विपक्ष जानबूझकर बोल रहा है कि बजट लागू कैसे होगा? बीजेपी की तो मास्टरी है कि मार्केटिंग शानदार करनी है, चाहे काम कम करो। हम काम में लगे रहते हैं, मार्केटिंग नहीं करते हैं। बजट को लेकर विपक्ष ने सदन के अंदर आंकड़ों के खेल में फंसाकर रखा। बजट लागू नहीं होगा, यह कहकर अलग माहौल बनाने कर प्रयास कर रहे हैं, लेकिन सच्चाई अलग है।\nआप पत्थरों में जान डाल देते हो\nअशोक गहलोत ने कहा- नेता प्रतिपक्ष गुलाबचंद कटारिया को अपना अंदाज बदलना चाहिए। केंद्र ने बेरोजगारी के आंकड़ों को छुपा लिया। बजट बनाने वाले चाहे आपके वक्त हों या हमारे वक्त में अफसर वहीं होते हैं। पूरा भाषण ही विपक्ष अगर आंकड़ों पर दोगे तो कैसे काम चलेगा। आप तो पत्थरों में ही जान डाल लेते हो। ये आंकड़े लाते कहां से हो, आप तुलना करने में भी कलाकारी कर लेते हैं।\nकटारिया भावुक होकर बोलते हैं, बीपी अप डाउन चलती रहती है\nगहलोत ने कहा, विपक्ष सदन को गुमराह कर रहा है। फिस्क्ल डैफिसिट को लेकर गलत बयानी की गई। कटारिया की बोलने की अदा ही ऐसी है। कटारिया भावुक होकर बोलते हैं। गहलोत ने कटारिया से कहा, 'आप बीपी कंट्रोल रखकर बोला कीजिए। आप जब भाषण देते हैं तो बीपी अप-डाउन चलता रहता है। आप इस पर कंट्रोल रखिए नहीं तो आपके घर वाले मुझे उलाहना देंगे कि आप इनका ध्यान नहीं रखते। सदन का नेता हूं तो आपके फैमिली वालों का इतना हक तो मेरे पर बनता है।'\nबजट घोषणाओं को लागू नहीं करेंगे तो हम बदनाम होंगे, विपक्ष को क्यों चिंता?\nगहलोत ने कहा कि विपक्ष बार बार कहता है कि बजट कैसे लागू होगा। आप चिंता क्यों करते हैं? हमारी सरकार की। बजट हम लागू नहीं करेंगे तो बदनाम हम होंगे। विपक्ष क्यों चिंता कर रहा है। आप क्या आगाह करोगे, जब कोई तर्क लगता हो तो आगाह कीजिए। मैंने बजट घोषणाओं पर बैठक ले ली। 100 प्रशासनिक मंजूरियां निकाल दी गई हैं। हमारा वित्तीय प्रबंधन शानदार है। खर्चा हो रहा है, इसका मतलब काम हो रहा है।\nकर्ज चुकाने की औकात है, इसलिए ले रहे, औकात से ज्यादा कर्ज की इजाजत नहीं मिलती\nगहलोत ने कहा कि बिना भारत सरकार की मंजूरी के बिना आप कर्ज नहीं ले सकते। जीएसडीपी हाई होगी तो कर्ज ज्यादा मिलेगा। आप भार बढ़ने की बात कैसे कह सकते हैं? देश और दुनिया की सरकारें भारी कर्ज लेकर विकास करती हैं। कर्ज उसी लिमिट में लिया जाता है, जिस लिमिट में चुकाने की कैपिसिटी हो, राज्य सरकार उससे ज्यादा ले ही नहीं सकती, इसलिए कर्ज का भार बढ़ने की बात गलत है। कर्ज उतना ही ले सकते हैं जितनी औकात है, हमारी कर्ज चुकाने की औकात है, इसलिए कर्ज ले रहे हैं।\nबीजेपी नेता पीएम मोदी और अमित शाह से मांग करते हुए भी डरते हैं\nमुख्यमंत्री ने कहा, 'केंद्र का राज्यों के प्रति रवैया ठीक नहीं है। हमारे हिस्से का केंद्र सरकार से 68 हजार मिलना चाहिए, किन देगी केवल 49 हजार करोड़। केंद्र सरकार केंद्रीय करों में हिस्सा कम कर रही है। राज्यों का, उस पर कोई बोल नहीं रहा। हमारा सहयोग नहीं किया जा रह है। बीजेपी के नेता ईआरसीपी को केंद्रीय परियोजना घोषित करवाने में मदद करें, हमारे साथ चलिए, कम से कम इसमें तो पैरवी कर दीजिए, मंत्री भी राजस्थान के हैं।'\nउन्होंने कहा, मोदी और अमित शाह से मांग करते हुए ही बीजेपी नेता डरते हैं। मोदीजी और अमित शाहजी का पता नहीं क्यों एक भय बैठ गया है कि हक की बात भी नहीं करते। मार्गदर्शक मंडल बन गया वो अलग बात है, लेकिन बाकी नेता मांग ही नहीं करते।\nबेरोजगार महासंघ अध्यक्ष को पुलिस ने हाथ-पैर खींचकर उठाया: उपेन बोले- लखनऊ समझौता साढ़े3महीने बाद भी पेंडिंग, कांग्रेस की 10 सीटें भी नहीं आएंगी\nसेल्स एग्जीक्यूटिव का रास्ता रोक कर मारपीट: कंपनी में काम करने पर जान से मारने की धमकी; जेब से गिरे चार हजार रुपए, कराई FIR\nकिसानों ने केंद्र सरकार पर लगाया वादा खिलाफी का आरोप: बोले- न एमएसपी पर फैसला और न मुकदमे वापस लिए, कलेक्ट्रेट पर किया प्रदर्शन\nलोगों ने बिजली कर्मचारी को पीटा, VIDEO: AEN को जान बचाकर भागना पड़ा,7दिन से पूरी रात हो रही थी कटौती; विरोध जताने आए थे


Aamir shot shower scene for Talash see pictures, शॉवर सीन होगा तलाश के लिये हिट टोटका - Hindi Filmibeat\nPics: शॉवर सीन होगा तलाश के लिये हिट टोटका!\n| Published: Sunday, November 18, 2012, 11:57 [IST]\nबॉलीवुड का हर एक टॉप एक्टर अपनी हिट फिल्म के बाद दूसरी फिल्म में भी कुछ ऐसा टोटका प्रयोग करना चाहता है जो कि उसकी फिल्म को पहले की तरह ही हिट कर दे। नहीं समझे? हम समझाते हैं सलमान खान का एक्शन उनकी शर्ट का फटना उनकी फिल्मों के लिए काफी लकी है तो सलमान की हर फिल्म में उनकी शर्ट को फाड़ दिया जाता है। शाहरुख खान के लिए काजोल लकी हैं तो हर फिल्म में काजोल की एक झलक दिखा दी जाती है।आमिर खान ने भी अपनी आने वाली फिल्म तलाश के लिए भी एक हिट टोटका निकाला है।\nअब आमिर खान को लगता है कि उनकी फिल्मों के लिए शॉवर सीन लकी है तो आमिर ने अपनी आने वाली फिल्म तलाश में शॉवर सीन डालने की जिद की है और उनके कहने पर तलाश में भी एक शॉवर सीन डाला गया है। ये नया टोटका लिया गया है फिल्म गजनी से। गजनी में आमिर खान पर एक शॉवर सीन फिल्माया गया था और उस सीन से ही फिल्म में एक टर्निंग प्वाइंट आता है। गजनी के सुपरहिट होने से अब आमिर चाहते हैं कि उनकी फिल्म तलाश भी हिट हो। इसलिए उन्होंने सोचा कि इसमें भी एक शॉवर सीन डाला जाए जो फिल्म का टर्निंग प्वाइंट हो।\nफिल्म की शुरुआत में ऐसा कोई सीन नहीं फिल्माया जाना था लेकिन बाद में आमिर खान के कहने पर ये सीन फिल्माया गया। खबर है "ये सीन एक सवाल के साथ फिल्माया गया है और जिस फ्लैट में ये सीन शूट किया गया है वो हेयरस्टाइलिस्ट अवन कॉंट्रेक्टर की मां का है। ये वन टेक शॉट है।" सूत्रों के अनुसार फिल्म से जुड़े एक स्पोक्सपर्सन ने बताया "हां तलाश में ये सीन है जो कि गजनी से मिलता जुलता है, लेकिन हम इसपर कोई कमेंट नहीं कर सकते। क्योंकि ये फिल्म का बहुत महत्वपूर्ण प्वाइंट है।" फिल्हाल आपको इस सीन की सच्चाई जानने के लिए ज्यादा इंतजार नहीं करना होगा क्योंकि सिर्फ 12 दिन बाद ही तलाश फिल्म थियेटर में लगने वाली है। आइये दिखाते हैं तलाश की एक झलक।\nतलाश में आमिर खान एक कड़क पुलिस ऑफीसर की भूमिका में नज़र आए हैं।\nआमिर खान और रानी मुखर्जी\nगुलाम के बाद आमिर खान और रानी मुखर्जी की ये दूसरी फिल्म है।\nकरीना कपूर और रानी\nरानी मुखर्जी और करीना कपूर पहली बार एक साथ किसी फिल्म में नज़र आएंगे।\nकरीना कपूर ने फिल्म में एक वेश्या की भूमिका निभाई है।\nकरीना और आमिर\nकरीना कपूर और आमिर खान पहली बार3इडियट में एक साथ नज़र आए थे।\nआमिर को आकर्षित करती करीना\nकड़क पुलिस ऑफीसर आमिर को अपनी ओर आकर्षित करती करीना कपूर।\nकड़क पुलिस ऑफीसर के साथ आमिर एक बहुत ही प्यार करने वाला पति और पिता भी हैं।\nRead more about: aamir khan आमिर खान करीना कपूर तलाश रानी मुखर्जी kareena kapoor pictures rani mukherjee talaash\nAamir Khan has forced to shot one shower scene for Talaash movie. Rumors says that in Gajini shower scene has been turned out as the turning point of the film just like that in Talaash movie also shower scene will be the turning point.\nStory first published: Sunday, November 18, 2012, 11:57 [IST]


न्यूज़ चौपाल : View Blog Posts\nBlog: न्यूज़ चौपाल\nउत्तर प्रदेश के बुन्देलखण्ड क्षेत्र के जिक्र से ही अधिकांश लोगों के मन में गरीबी और पिछड़ेपन की तस्वीर उभर जाती है। यह क्षेत्र अपने विशिष्ट भौगोलिक इलाके और जलवायु की परिस्थितियों के कारण कृषि के उत्पादन के साथ-साथ आर्थिक रूप से भी पिछड़ा हुआ है। बुन्देलखण्ड के उत्त... Read more\n198 View0Like 11:18am 16 Nov 2015 #\nभारतीय रेल फिल्मों के लिए फायदे का सौदा\nरेलवे स्टेशन, प्लेटफॉर्म या फिर पटरी पर दौड़ती झुक-झुक करती रेल। फिल्मों के साथ भारतीय रेल का रिश्ता काफी पुराना होने के साथ ही मुनाफे का सौदा भी है। रुपहले पर्दे पर दिलवाले दुल्हनिया ले जाएंगे में शाहरुख-काजोल का प्लेटफॉर्म पर दौड़ते हुए ट्रेन के साथ अपने प्रेमी से म... Read more\n226 View0Like 7:24am 11 Apr 2015 #\nबच्चों की शिक्षा से खिलवाड़ कब तक?\nदेश के बेहतर कल के लिए स्कूलों में शिक्षा नीति कैसी होनी चाहिए। इस बात को लेकर आज़ादी से लेकर आज तक मंथन का दौर जारी है। लेकिन सरकारी स्कूलों में शिक्षा की गुणवत्ता का स्तर बेहद खराब है। इस बात का खुलासा खुद दिल्ली के उप मुख्यमंत्री ने किया। लेकिन शिक्षा नीति को लेकर मा... Read more\n146 View0Like 10:52am 28 Mar 2015 #\nमेगा फूड पार्क से कितना फायदा होगा?\nदेश में विदेशों की तरह मेगा फूड पार्क बनाने के काम को जल्दी ही अमलीजामा पहना दिया जाएगा। सरकार ने भारत के दूर-दराज के इलाकों में जल्द खराब होने वाले खाद्य पदार्थों की बर्बादी को रोकने के लिए सभी राज्यों में मेगा फूड पार्क बनाने का फैसला किया है। लेकिन अहम सवाल यह है कि �... Read more\n182 View0Like 9:32pm 25 Mar 2015 #\nदेश के 264 नए शहरों में 831 एफएम चैनलों का बिछेगा जाल\nदेश के सभी छोटे बड़े शहरों में एफएम रेडियो का जाल बिछाने की तैयारी का काम जोरों पर है। सरकार ने इसके लिए सभी ज़रुरी तैयारियां लगभग कर ली है। इसके तहत 264 नए शहरों में एफएम रेडियो चैनल खोलने का प्रस्ताव है। जल्द ही ई नीलामी के जरिए इन शहरों में 831 एफएम रेडियो स्टेशन के लिए न�... Read more\n140 View0Like 7:53pm 25 Mar 2015 #\n264 नए शहरों में 831 एफएम चैनलों का बिछेगा जाल\n154 View0Like 7:53pm 25 Mar 2015 #\nदिल्ली पुलिस, एफआईआर और बंदर\nदिल्ली पुलिस ने एक ऐसे आरोपी के खिलाफ मुकदमा दर्ज किया है, जो अपने आप में किसी अजूबे से कम नहीं है। दिल्ली पुलिस की एफआईआर डायरी में दर्ज इस आरोपी का नाम सुनकर आप हैरान-परेशान रह जाएंगे। जानकारों की माने तो दिल्ली पुलिस ने इस बार गुनाह का इल्जाम जिसके नाम दर्ज किया है वह ... Read more\n209 View0Like 8:32pm 24 Mar 2015 #\nराष्‍ट्रीय सेवा योजना (एनएसएस) एक केंद्र प्रायोजित योजना है। इस योजना की शुरूआत 1969 में की गई थी और इसका प्राथमिक उद्देश्‍य स्‍वैच्छिक सामुदायिक सेवा के जरिये युवा छात्रों का व्‍यक्तित्‍व एवं चरित्र निर्माण था। एनएसएस की वैचारिक अनुस्‍थापना महात्‍मा गांधी के आदर्श... Read more\n145 View0Like 10:18pm 22 Mar 2015 #\nछपाई एक कलाकृति है। यह प्रारंभिक चित्र के समान प्रकार में लगभग विविधता की अनुमति देती है। भारत में छपाई का इतिहास 1556 से शुरू होता है। इस युग में गोवा में पुर्तगालियों ने छपाई की मशीन लगाई। अंतर्राष्‍ट्रीय संदर्भ में देखने पर यह ज्ञात होता है कि कला की यह विधा ग्‍यूटेर�... Read more\n217 View0Like 1:58pm 19 Oct 2014 #\nक्या है जनप्रतिनिधित्‍व अधिनियम 1951 की धारा 126\nजनप्रतिनिधित्‍व अधिनियम 1951 की धारा 126 के तहत विधानसभा क्षेत्र में मतदान समाप्‍त होने के 48 घंटें पहले की अवधि के दौरान अन्‍य माध्‍यमों के साथ-साथ टेलीविजन या इसके जैसे अन्‍य संचार माध्‍यमों द्वारा किसी भी प्रकार की चुनाव सामग्री का प्रदर्शन प्रतिबंधित है। उक्‍त धारा ... Read more\n206 View0Like 1:01pm 18 Sep 2014 #\n1 करोड़ के गोल्डन शर्ट की कहानी\nहर किसी की चाहत करोड़पति बनने की होती है। कोई एक करोड़ में घर या फ्लैट खरीदता है तो टाटा या अंबानी परिवार का वारिस2करोड़ रुपये की महंगी गाड़ी में घूमता है। मध्यमवर्गीय परिवार से ताल्लुक रखने वाले हर किसी का सपना किसी भी तरह से करोड़पति बनने की होती है। लेकिन ज़ी न्यूज�... Read more\n176 View0Like 2:57pm 8 Aug 2014 #\nपासपोर्ट जारी करने में देरी से बचने के उपाय\nपासपोर्ट के लिए आवदेन करने के बाद महीनों चक्कर काटने का सिलसिला अब जल्द ही खत्म हो जाएगा। सरकार ने इस दिशा में कई पहल किए है। इसकी बदौलत अब पासपोर्ट जारी होने की राह में आने वाली दिक्कतों को दूर करने के लिए कारगर कदम उठाए जा रहे है। इसके तहत उन तमाम कारणों का पता लगाया जा... Read more\n205 View0Like 2:55pm 30 Jul 2014 #\nसाइबर क्राइम बना पुलिस के लिए सिरदर्द\nइंटरनेट अब जानकारी का जरिया नहीं बल्कि गुनाहगारों का ठिकाना बनता जा रहा है। पहले लोग इंटरनेट का इस्तेमाल ईमेल, सोशल नेटवर्किंग साइट, नई-नई सूचना और जानकारी हासिल करने के लिए किया करते थे। लेकिन बदलते वक्त के साथ इंटरनेट सूचना और जानकारी के साथ साथ लोगों को कंगाल बनाने... Read more\n158 View0Like 5:02pm 23 Jul 2014 #\nसीढ़ीदार कुंआ, रानी-की-वाव विश्‍व धरोहर सूची में शामिल\nहाल में अपने काम के सिलसिले में, मैं गुजरात दौरे पर था। मेरे पास अहमदाबाद में कुछ समय बचा था जिसे मैं किसी अच्‍छे काम में इस्‍तेमाल करना चाहता था। जब मेरे सहयोगी जगदीश भाई ने सुझाव दिया कि मैं पाटण में रानी-की-वाव और मोढेरा का सूर्य मंदिर एक दिन में देखकर आ सकता हूं तो मे�... Read more\n195 View0Like 1:31am 30 Jun 2014 #\nकैसे लगेगी सड़क हादसों पर लगाम ?\nसरकारी आंकड़े इस बात की गवाही देते हैं कि देश में जितने लोग आतंवादी गतिविधियों की वजह से नहीं मारे जाते है, उससे कहीं ज्यादा लोग देश के अलग अलग हिस्सों में होने वाले सड़क हादसों में अपनी जान गंवा देते हैं। हाल ही में दिल्ली की सड़कों पर केंद्रीय मंत्री गोपीनाथ मुंडे की ... Read more\n211 View0Like 9:08am 8 Jun 2014 #\nतमिलनाडु के तंजावुर का बृहदेश्वर मंदिर पूरी तरह से ग्रेनाइट नि‍र्मि‍त है। विश्व में यह अपनी तरह का पहला और एकमात्र मंदिर है जो कि ग्रेनाइट का बना हुआ है। बृहदेश्वर मंदिर अपनी भव्यता, वास्‍तुशिल्‍प और केन्द्रीय गुम्बद से लोगों को आकर्षित करता है। इस मंदिर को यूनेस्क�... Read more\n211 View0Like 10:56am 25 May 2014 #\nराष्‍ट्रीय परिवहन विकास नीति पर गठित राकेश मोहन समिति की रिपोर्ट की कुछ मुख्‍य बातें और सिफारिशें इस प्रकार हैं:- राष्‍ट्रीय परिवहन विकास नीति समिति का दृष्टिकोण Ø भारत में परिवहन नीति के संबंध में पहले परियोजना-केंद्रित अधिक सोच थी। Ø रिपोर्ट में प्रणाली-आ‍धारित �... Read more\n178 View0Like 2:42am 21 May 2014 #\nपारिवारिक रिश्ता और सियासी घमासान\nराजनीति में सियासी रिश्ते और सियासत में पारिवारिक रिश्ते दोनों को लेकर अक्सर विवाद होते हैं। कभी वरुण गांधी कांग्रेस उपाध्यक्ष के काम की तारीफ करते हैं तो मेनका गांधी उसे वरुण की तरफ से जल्दबाजी में दिया गया बयान करार देती है। कुछ दिनों के भीतर ही इसी मुद्दे को आगे बढ... Read more\n201 View0Like 2:45pm 19 Apr 2014 #\nकश्मीर की कली बनाम बाज़ार का फूल\nऐतिहासिक कश्‍मीर घाटी का नाम बागवानी से जुड़ा है। कश्‍मीर में हमेशा पुष्‍प उद्योग की अच्‍छी संभावनाएं रही हैं। मुगलों के समय में भी कश्‍मीर में भरपूर बागवानी होती थी और मुगल बादशाहों को खूबसूरत बागों के लिए जाना जाता है। फूल, प्रकृति की अनूठी कृति है, जो लोगों को न के�... Read more\n222 View0Like 3:33pm2Apr 2014 #\nलोकसभा चुनाव किसी चुनौती से कम नहीं\nविश्‍व के सबसे बड़े गणतंत्र में मतदान प्रक्रिया को सुचारू रूप से संचालित करने के लिए क्‍या कुछ आवश्‍यक है? वास्‍तव में यह एक बेहद कठिन काम है। वर्ष 2009 का आम चुनाव इस बात का सरल प्रमाण है। इस विशाल एवं जटिल गणतांत्रिक प्रक्रिया में भाग लेकर, देश के सुदूर प्रांतों में कभी �... Read more\n229 View0Like 6:32pm 31 Mar 2014 #\nस्वतंत्र तथा निष्पक्ष चुनाव किसी भी देश के लोकतांत्रिक मूल्यों के लिए महत्‍वपूर्ण होते हैं। इसमें निष्पक्ष, सटीक तथा पारदर्शी निर्वाचन प्रक्रिया में ऐसे परिणाम शामिल हैं जिनकी पुष्टि स्वतंत्र रूप से की जा सकती है। परम्परागत मतदान प्रणाली इन लक्ष्य में से अनेक पूर�... Read more\n203 View0Like 4:10pm 29 Mar 2014 #\nपूर्वोत्‍तर क्षेत्र के विकास में तेजी लाने के लिए पूर्वोत्‍तर परिषद अधिनियम, 1971 के जरिए एक सलाहकार संस्‍था के रूप में पूर्वोत्‍तर परिषद का गठन किया गया था। पूर्वोत्‍तर परिषद संशोधन अधिनियम, 2002 के अनुसार पूर्वोत्‍तर परिषद को एक क्षेत्रीय आयोजना संस्‍था के रूप में कार... Read more\n227 View0Like 5:54pm 27 Mar 2014 #\nकेंद्रीय सतर्कता आयोग भले ही आज वक्त की ज़रुरत के हिसाब से मजबूरी और ज़रुरी दोनों है। लेकिन इसके बाद भी हमारे देश में कई ऐसी घटनाएं सामने आती रहती है। आइए एक नज़र डालते हैं केंद्रीय सतर्कता आयोग के सफरनामें पर। केंद्रीय सतर्कता आयोग की स्‍थापना 1964 में संतानम समिति की �... Read more\n216 View0Like 9:27am 22 Mar 2014 #\nसंचार और सूचना प्रौद्योगिक मंत्रालय द्वारा डाक विभाग का काफी रूपान्‍तरण किया जा रहा है। इसने डाक विभाग का कायाकल्‍प कर दिया है और डाक विभाग को अब राष्‍ट्र में प्रौद्योगिकी चालित विभाग के रूप में जाना जाता है। इसके लिए सरकार ने आईटी आधुनिकीकरण परियोजना मंजूर की है जि... Read more\n240 View0Like 3:35pm9Mar 2014 #\nस्वतंत्र और निष्पक्ष चुनाव लोकतंत्र के आधार हैं। इसमें मतदाताओं के बीच अपनी नीतियों तथा कार्यक्रमों को रखने के लिए सभी उम्मीदवारों तथा सभी राजनीतिक दलों को समान अवसर और बराबरी का स्तर प्रदान किया जाता है। इस संदर्भ में आदर्श आचार संहिता (एमसीसी) का उद्देश्य सभी राजन... Read more\n248 View0Like 5:04pm3Mar 2014 #


आजादी के बाद सबसे बड़ा कर सुधार बिल GST रास से पारित - 24 Hindi News\nआजादी के बाद सबसे बड़ा कर सुधार बिल GST रास से पारित\nराज्यसभा में बुधवार को बहुप्रतीक्षित वस्तु एवं सेवा कर (जीएसटी) से जुड़े संबंधित संविधान संशोधन विधेयक को पारित कर देश में नई परोक्ष कर प्रणाली के लिए मार्ग प्रशस्त कर दिया गया.\nइससे पहले सरकार ने कांग्रेस के एक प्रतिशत के अतिरिक्त कर को वापस लेने की मांग को मान लिया तथा वित्त मंत्री अरुण जेटली ने आश्वासन दिया कि जीएसटी के तहत कर दर को यथासंभव नीचे रखा जाएगा.\nजेटली ने बुधवार को संविधान (122वां संशोधन) विधेयक पर हुई चर्चा का जवाब देते हुए कहा कि मार्गदर्शक सिद्धान्त होगा कि जीएसटी दर को यथासंभव नीचे रखा जाए. निश्चित तौर पर यह आज की दर से नीचे होगा. वित्त मंत्री के जवाब के बाद सदन ने शून्य के मुकाबले 203 मतों से विधेयक को पारित कर दिया. साथ ही इस विधेयक पर लाए गए विपक्ष के संशोधनों को खारिज कर दिया गया.\nविपक्ष को साधने के लिए ये किये बदलाव\n1. राज्यों के बीच कारोबार पर 1 फीसद अतिरिक्त टैक्स नहीं लगेगा. मूल विधेयक में राज्यों के बीच व्यापार पर3साल तक 1 फीसद अतिरिक्त टैक्स लगना था.\n2. जीएसटी से नुकसान होने पर अब5साल तक 100 फीसद मुआवजा मिलेगा. मूल विधेयक में3साल तक 100 फीसद, चौथे साल में 75 फीसद और 5वें साल में 50 फीसद मुआवजे का प्रस्ताव था.\n3. विवाद सुलझाने के लिए नई व्यवस्था की गई है, जिसमें राज्यों की आवाज बुलंद होगी. पहले विवाद सुलझाने की व्यवस्था मतदान आधारित थी, जिसमें दो-तिहाई वोट राज्यों के और एक तिहाई केंद्र के पास थे.\n4. विधेयक में जीएसटी के मूल सिद्धांत को परिभाषित करने वाला एक नया प्रावधान जोड़ा जाएगा, जिसमें राज्यों और आम लोगों को नुकसान नहीं होने का भरोसा दिलाया जाएगा.\nयह विधेयक लोकसभा में पहले पारित हो चुका है. किन्तु चूंकि सरकार की ओर से इसमें संशोधन लाए गए हैं, इसलिए अब संशोधित विधेयक को लोकसभा की मंजूरी के लिए फिर भेजा जाएगा. राज्यसभा में विधेयक पर मतदान से पहले सरकार के जवाब से असंतोष जताते हुए अन्नाद्रमुक ने सदन से वाकआउट किया. कांग्रेस ने इस विधेयक को लेकर अपने विरोध को तब त्यागा, जब सरकार ने एक प्रतिशत के विनिर्माण कर को हटा लेने की उसकी मांग को मान लिया. साथ ही इसमें इस बात का स्पष्ट रूप से उल्लेख किया गया है कि राज्यों को होने वाली राजस्व हानि की पांच साल तक की भरपाई की जाएगी.\nइस संशोधित विधेयक के जरिये एकसमान वस्तु एवं सेवा कर पण्राली के लागू होने का मार्ग प्रशस्त हो जाएगा. इसके माध्यम से केन्द्रीय उत्पाद कर तथा राज्य वैट-बिक्री कर सहित सभी परोक्ष कर इसी में शामिल हो जाएंगे. वोटिंग से पहले कांग्रेस की तरफ से विपक्ष के नेता गुलाम नबी आजाद, पी. चिदम्बरम, कपिल सिब्बल, जयराम रमेश ने वित्त मंत्री से यह स्पष्ट आासन चाहा कि जीएसटी से संबंधित अन्य विधेयक जो नवम्बर में लाया जाएगा, वह मनी बिल नहीं होगा और सरकार संसद में पूरी चर्चा के बाद उसे पारित करेगी. कांग्रेस सांसदों ने सरकार पर यह आरोप भी लगाया कि पिछला रिकॉर्ड उसका इस मामले में खराब रहा है इसलिए वह ऐसा आासन चाहते हैं.\nजीएसटी से क्या है बाहर\nजीएसटी से कुछ पेट्रोलियम उत्पादों के साथ-साथ शराबी और नशे से जुड़े उत्पादों को बाहर रखा गया है. इसके लिए कर की दरें अलग से तय की जाएंगी.\n15 विधानसभाओं की लेनी होगी मंजूरी\nसंविधान संशोधन विधेयक पर संसद के दोनों सदनों की मुहर लगने के बाद कम से कम 15 राज्यों की विधानसभाओं की मंजूरी चाहिए होगी. इसके बाद राष्ट्रपति हस्ताक्षर करेंगे, जिससे ये कानून बनेगा. इसके बाद केंद्र सरकार को सेंट्रल जीएसटी और राज्य सरकारों को स्टेट जीएसटी से जुड़े कानून बनाने होंगे. केंद्र सरकार को इंटिग्रेटेड जीएसटी के लिए अलग से कानून बनाना होगा. ये सारी प्रक्रिया पूरी होने के बाद ही जीएसटी के नियम बनाए जाएंगे, जिन पर काम पहले से चल रहा है. केंद्र सरकार की योजना अगले साल पहली अप्रैल से जीएसटी लागू करने की है.\nकेंद्रीय कर एवं शुल्क जीएसटी में\nकेंद्रीय उत्पाद शुल्क, अतिरिक्त उत्पाद शुल्क, सेवा कर, अतिरिक्त सीमा शुल्क, विशेष अतिरिक्त सीमा शुल्क\nराज्यस्तरीय कर एवं शुल्क\nवैट, विक्रय कर, मनोरंजन कर, केंद्रीय विक्रय कर (केंद्र द्वारा आरोपित एवं राज्य द्वारा संग्रहित) ऑक्ट्रॉय, चुंगी कर, क्रय कर, विलासिता की वस्तुओं पर लगने वाले कर और लाटरी पर आरोपित कर सम्मिलित होते हैं.\nडिब्बाबंद फूड प्रोडक्ट 12 फीसद तक महंगे हो सकते हैं : चाय-कॉफी और कई डिब्बाबंद फूड प्रोडक्ट्स पर अभी या तो ड्यूटी नहीं लगती या फिर4से6फीसद तक लगती है. अगर इन पर 18 फीसद जीएसटी लगा तो ये 12 फीसद तक महंगे हो जाएंगे.\nकपड़े, रत्न-आभूषण महंगे हो सकते हैं : रत्न-आभूषणों पर अभी3फीसद ड्यूटी लगती है, जबकि कपड़ों पर 4-5 फीसद स्टेट वैट लगता है. जीएसटी के तहत इन पर कम से कम 12 फीसद टैक्स लगने के आसार हैं, जिससे इनके दाम बढ़ सकते हैं.\nसभी सेवाएं महंगी होंगी : मोबाइल बिल, क्रेडिट कार्ड का बिल और ऐसी तमाम सेवाएं महंगी होने के आसार हैं, क्योंकि इन पर अभी सेस मिलाकर 15 फीसद टैक्स लागू है. जीएसटी लागू होने पर ये टैक्स 18 फीसद तक हो सकता है.\nडिस्काउंट वाले प्रोडक्ट महंगे पड़ेंगे : अभी किसी भी सामान पर डिस्काउंट के बाद वाली कीमत पर ही टैक्स लगता है. लेकिन जीएसटी में टैक्स एमआरपी पर लगेगा. इससे डिस्काउंट वाले सामानों के लिए ज्यादा दाम देने पड़ेंगे.\nकुछ चीजों के दाम घट सकते हैं\nछोटी कारें या मिनी एसयूवी सस्ती हो सकती हैं : इन पर अभी 30 से 44 फीसद तक टैक्स लगता है. जीएसटी के तहत 18 फीसद टैक्स लगने पर मिनी एसयूवी 45 हज़ार रुपए तक सस्ती हो सकती है.\nकंज्यूमर ड्यूरेबल सस्ते हो सकते हैं : एसी, फ्रिज, वॉशिंग मशीन, माइक्रोवेव ओवन जैसे सामानों पर अभी 12.5 एक्साइज और 14.5 वैट लगता है. जीएसटी लागू होने पर 18 फीसद टैक्स लगेगा, जिससे इनके दाम घटेंगे.\nरेस्तरां का बिल कम होगा : अभी रेस्तरां के बिल पर सर्विस टैक्स के अलावा राज्यों में अलग-अलग वैट लगता है लेकिन जीएसटी के तहत सिर्फ एक ही टैक्स लगेगा.\nउद्योगों को सबसे ज्यादा फायदा होगा : क्योंकि जीएसटी लागू होन पर उन्हें करीब 18 तरह के टैक्स नहीं भरने पड़ेंगे. टैक्स भरने की प्रक्रिया भी आसान होगी.\nसिनेमा के टिकट सस्ते होंगे : विनोद नायर के मुताबिक जीएसटी लागू होने पर एंटरटेनमेंट टैक्स कम होगा. इससे सिनेमा के टिकट सस्ते होने की उम्मीद की जा सकती है. ये सभी आकलन इस अनुमान पर आधारित हैं कि जीएसटी की दर 18 फीसद के आसपास होगी. जानकारों की राय में जीएसटी लागू होने के बाद पहले3साल तक महंगाई बढ़ने के आसार रहते हैं, लेकिन उसके बाद इसमें राहत मिलने की उम्मीद की जाती है.\n– सभी वस्तु एवं सेवाओं पर होगा एक समान कर\n– मजबूत सूचना पण्राली बनाएगी सरकार\n– एक प्लेटफॉर्म पर पंजीकरण, रिटर्न, भुगतान\n– एक समान कर से कारोबार करना आसान\n– राज्यों की अलग-अलग कर दरों से मिलेगी छुट्टी\n– टैक्स के कारण दूसरे राज्यों में नहीं भागेंगे उद्योग\n– लेनदेन पर होने वाले अतिरिक्त व्यय में होगी कमी\n– केंद्र और राज्य के सभी कर एक में होंगे समाहित\n– विनिर्मित वस्तुओं एवं सेवाओं की लागत घटेगी\n– विदेशों में उत्पादों की प्रतिस्पर्धात्मक क्षमता बढ़ेगी\n– इससे देश से होने वाले निर्यात में भी होगी वृद्धि\n– डिजिटल तकनीक से होगा जीएसटी आकलन\n– देशभर में इंस्पेक्टर राज पर लगेगी रोक\n– वस्तु एवं सेवाओं पर देश में होगा एक समान कर\n– कर चोरी पर लगेगी लगाम, भ्रष्टाचार बंद होगा


29 Feb 2012 04:31:54 AM IST\nLast Updated : 29 Feb 2012 04:31:54 AM IST\nखेतों में लहलहाएगी ‘बिस्कुट’ की फसल\nबिस्कुट बनाने के लिए गेहूं की नई प्रजाति विकसित\nभारत में पहली बार खासतौर से बिस्कुट बनाने के लिए कृषि वैज्ञानिकों ने ‘पूसा बेकर’ नामक गेहूं की नई प्रजाति विकसित की है.\nदेश में पहली बार खासतौर से बिस्कुट बनाने के लिए भारतीय कृषि अनुसंधान संस्थान (पूसा) के कृषि वैज्ञानिकों ने ‘पूसा बेकर’ नामक गेहूं की नई प्रजाति विकसित की है. ब्रिटानिया, सनफेस्ट (आटीसी) व पारले-जी जैसी नामचीन बिस्कुट निर्माता कंपनियों से मिलकर ठेके के जरिए (कांट्रैक्ट फार्मिग) गेहूं की इस किस्म की खेती को बढ़ावा देने के लिए कवायद की जा रही है. बिस्कुट के लिए विकसित ‘पूसा बेकर’ यूरोपीय देशों द्वारा तय मानक के अनुरूप है.\nपूसा के कृषि वैज्ञानिकों ने मैक्सिको प्रजाति की गेहूं को क्रास कर ‘पूसा बेकर’ नामक गेहूं की नई किस्म विकसित की है. आठ साल तक प्रयोगशाला से लेकर जमीन तक परीक्षण किए जाने के बाद ‘पूसा बेकर’ को रिलीज कर दिया गया है. बिस्कुट के लिए स्वादिष्ट व गुणवत्तापूर्ण गेंहूं की नई किस्म की खेती खासतौर से पहाड़ी क्षेत्र जैसे जम्मू-कश्मीर, हिमाचल प्रदेश, उत्तराखंड व पश्चिम बंगाल के किसानों के लिए फायदेमंद साबित होगी.\nइसकी बुआई कर लगभग 40 क्विंटल प्रति हेक्टेयर पैदावार की जा सकती है. नवम्बर अंत से दिसम्बर मध्य तक बुआई कर 110 दिन के भीतर यानि अप्रैल में कटाई की जा सकती है. लागत व उत्पादन के हिसाब से किसानों को अच्छी कीमत मिलने की संभावना है.\nपूसा के निदेशक डॉ. एचएस गुप्ता का मानना है कि खाद्य संकट अब समस्या नहीं है. गुणवत्तापूर्ण खेती समय की मांग है, जिसे पूरा करने के लिए कृषि वैज्ञानिक नई-नई प्रजातियां विकसित कर रहे हैं. बिस्कुट निर्माता कंपनियों से कंट्रैक्ट फार्मिग के जरिए ‘पूसा बेकर’ की खेती को बढ़ावा देने की बातचीत चल रही है.\nसंस्थान ने परीक्षण के लिए बिस्कुट निर्माता कंपनियों को गेहूं की नई प्रजाति ‘पूसा बेकर’ दिया है. निश्चित तौर पर ‘पूसा बेकर’ से तैयार बिस्कुट स्वादिष्ट व लाजवाब होगा और लोग पसंद करेंगे. गेहूं की इस नई किस्म की ब्रांडिंग के लिए भी योजना बनाई जा रही है. लगातार आठ साल तक अथक प्रयास के बाद पूसा बेकर नामक गेंहूं की नई किस्म विकसित करने वाले कृषि वैज्ञानिक डॉ. संजय ने बताया कि देश में गेहूं की कठोरता सूचकांक औसत 70 है.\nयूरोपिय देशों ने बिस्कुट बनाने के लिए गेहूं की कठोरता सूचकांक 40 तय किया है, जबकि पूसा बेकर की कठोरता सूचकांक 32 है. लिहाजा ‘पूसा बेकर’ बिस्कुट के लिए सबसे बेहतर किस्म साबित होगी. उन्होंने बताया कि आटा गुंथने के बाद स्प्रेड फैक्टर (लसलसा या नमी) सामान्य गेहूं में औसत7है. यूरोपीय मापदंड के अनुसार स्प्रेड फैक्टर9से ऊपर होना चाहिए. ऐसे में पूसा बेकर का स्प्रेड फैक्टर तय मानक से बेहतर 11 है.\n‘पूसा बेकर’ में प्रोटीन की मात्रा 11 फीसद है. देश में तैयार बिस्कुट में तमाम तरह के रसायन का इस्तेमाल कर स्वादिष्ट बनाया जाता है जबकि पूसा बेकर से तैयार बिस्कुट में बहुत कुछ मिलाने की जरूरत नहीं होगी. मधुमेह पीड़ित लोगों के लिए पूसा बेकर से तैयार बिस्कुट कतई नुकसानदेह साबित नहीं होगा. रोटी के लिए पूसा बेकर को बहुत पसंद नहीं किया जा सकेगा.


सोशल मीडिया पर CM राजे दुर्गा, कांग्रेसी MLA को दिखाया राक्षस - vasundhara raje scindia pradhyumn singh rajasthan rajakhera bjp congress - AajTak\nराजस्थान में विधानसभा चुनाव से पहले प्रत्याशियों के बीच सोशल मीडिया पर जंग देखने को मिल रही है.\nराम कृष्ण/ शरत कुमार जयपुर, 18 October 2018\nसोशल मीडिया पर जारी पोस्टर\nराजस्थान विधानसभा चुनावों के लिए अब सोशल मीडिया वॉर शुरू हो गया है. इसमें जीत-हार के लिए प्रत्याशी मर्यादाओं की सीमाएं भी लांघ रहे हैं.\nधौलपुर में बीजेपी नेता ने सोशल मीडिया पर पोस्ट डालकर मुख्यमंत्री वसुंधरा राजे को मां दुर्गा का अवतार बताया है. लेकिन इस पोस्ट में वसुंधरा को कांग्रेस विधायक का वध करते हुए दिखाया गया है. इस पोस्ट को लेकर चर्चा इसलीए भी है क्योंकि अटकलों का बाजार सोशल मीडिया में गर्म है कि वसुंधरा राजे राजाखेड़ा विधानसभा सीट से भी चुनाव लड़ सकती हैं.\nइस पोस्ट में लिखा है 'शत्रु नाश कीजै महारानी'.. माता दुर्गा की फोटो को एडिट करके मुख्यमंत्री वसुंधरा राजे को दुर्गा स्वरूप और प्रद्युम्न सिंह को असुर के रूप में दर्शाया गया है. चर्चा है कि मुख्यमंत्री वसुंधरा राजे कांग्रेसी विधायक प्रद्युम्न सिंह के सामने चुनाव लड़ सकती हैं.


Feb 28, 2011 ~ हिन्दी साहित्य मंच\nनारीका सनातन मातृत्व ही उसका स्वरुप है---------मिथ...\nनारीका सनातन मातृत्व ही उसका स्वरुप है---------मिथिलेश\n9:21 am लेख3comments\nवर्तमान युगमें सब ओर स्वतन्त्रता जाग्रत हो गयी है । नारी ह्रदयमें भी इसका होना स्वाभावीक है । इसमे सन्देह नहीं कि स्वतन्त्रता परम धर्म है और नर तथा नारी दोनों ही स्वतन्त्र होना भी चाहिए । यह भी परम सत्य है कि दोंनो जबतक स्वतन्त्र नहीं होंगे ,तबतक यतार्थ प्रेम भी नहीं होगा । परन्तु विचारणीय प्रश्न यह है कि दोंनो की स्वतन्त्रताके क्षेत्र तथामार्ग एक हैं या दो ? सच्ची बात यह हैं की नर और नारीका शारीरिक और मानसिक संघटन नैसर्गिक दृष्टिसे कदापि एक-सा नहीं हैं । तो दोंनो की स्वतन्त्रा कें मार्ग भी निश्चय ही दो हैं। दोनों अपने-अपने क्षेत्रमें अपने मार्ग से चलकर ही स्वतन्त्रता प्राप्त कर सकते हैं । यही स्वधर्म है। जब तक स्वधर्म नहीं समझा जायेगा तबतक कल्याणकी आशा नहीं है । स्त्री घर की रानी है ,साम्रागी है ,घरमें उसका एकछत्र राज्य चलता है , पर वह रानी स्नेहमयी माता और आदर्श गृहिणीके ही रुप में । नारीका यह सनातन मातृत्व ही उसका स्वरुप है । वह मानवता की नित्यमाता है । भगवान राम - कृष्ण , भीष्म-युधिष्ठिर , कर्ण , अर्जुन, बुद्ध, महावीर , शंकर , रामानुज , गांधी आदि जगतके सभी बड़े- पुरुषको नारीने ही ने सृजन किया और बनाया है । उसका जीवन क्षणिक वैषयिक आनन्दके लिए नहीं , वह तो जगत् को प्रतिक्षण आनन्द प्रदान करनेवाली स्नेहमयी जननी है । उसमे प्रधानता है प्राणोंकी ह्रदयकी और पुरुषमें प्रधानता है शरीर की।\nइसीलिए पुरुषकी स्वतन्त्राका क्षेत्र है शरीर और नारीकी स्वतन्त्रा क्षेत्र है प्राण- ह्रदय़ ! नारी शरीरसे चाहे दुर्बल हो , परन्तु प्राणसे वह पुरुष अपेक्षा सदा ही अत्यन्त सबल है। इसीलिए पुरुष उतने त्यागकी कल्पना नहीं कर सकता , जितना त्याग नारी सहज ही कर सकती है , अर्थात पुरुष और स्त्री सभी क्षेत्रोंमें समान भावसे स्वतन्त्र नहीं है । कोई जोश में आकर चाहे यह न स्वीकार करें , परन्तु होशमें आनेपर तो यह तय ही मानना पड़ेगा कि नारी देहके क्षेत्र में कभी पूर्णतया स्वाधीन नहीं हो सकती । प्रकृति ने उसके मन , प्राण और अवयवोंकी रचना ही ऐसी की है । नारी अपने एक विशिष्ट क्षेत्र में रह कर प्रकारान्तरसे सारे जग की सेवा करती है । यदी नारी अपनी इस विशिष्टता को भूल जाये तो जगत् का विनाश जल्द ही संभव है ।जिन पाश्चात देशोंमें नारी स्वतन्त्रा के गान गाये जा रहे है वहाँ भी स्त्रियाँ पुरुषकों भांती निर्भिक रुप से विचरण नहीं कर पाती । नारी में मातृत्व है , गर्भ धारण करना ही पड़ता है । प्रकृति नें पुरुष को इस दायित्व से मुक्त रखा है । इसलिए स्वतन्त्रा स्वाधिनता सर्वत्र सुरक्षित नहीं है, नारी अपने इस दायित्व से बच नहीं सकती ,जो बचना चाहती हैं , उसमे विकृतरुपसे इसका उदय होता है । यूरोपमें नारी स्वतन्त्र है , पर वहाँ की स्त्रियाँ क्या इस दायित्व से बचती है ? क्या वासनाओं पर उनका नियत्रंण है ? वे चाहे विवाह करे या ना करे परन्तु पुरुष संसर्ग किये बिना रही नहीं सकती । इग्लैंड़ में बीस वर्षकी आयुवाली कुमारीयों में चालीस प्रतिशत विवाहके पहले ही गर्भवती पायी जाती है , क्या देश का ऐसा नैतिक पतन कहीं देखने कि मिल सकता है ?? क्या ऐसी स्वतन्त्रा भारतीय महिलायें चाहती है ?? विदेशियोंका पारिवारिक जिवन भी नष्ट होता जा रहा है ।\n"जो मुनुष्य शास्त्रविधि को त्यागकर अपनी इच्छा से मनमाना आचरण करता है वह सुख को कभी प्राप्त नहीं कर सकता ।" सच पूछिये तो सैकड़ो वर्षोसे चली आ रही है यूरोपकी शिक्षाने वहाँ कितनी महान् प्रतिभाशालिनि जगत की नैसर्गिक रक्षा करने वाली महिलाओं को उतपन्न किया है ? बल्कि यह प्रत्यक्ष है कि इस शिक्षासे वहाँ नारियों में गृहणीत्व तथा मातृत्व हास हुआ है । अमेरिका में 77 प्रतिशत महिलायें घर के कामों मे असफल होती है । 60 प्रतिशन महिलायें ज्यादा उम्र हो जाने के कारण वैवाहिक योग्यता खो देती हैं । विवाह की उम्र साधारतः 16 से 20 वर्ष की मानी जाती है ,इसके बाद ज्यों-ज्यो उम्र बढ़ती जाती है त्यों-त्यों विवाह की योग्यता भी कम होती जाती है । इसी का परिणाम है कि वहाँ स्वेक्षाचार अनाचार, व्यभिचार और अत्याचार लगातार बढ़ते जा रहे हैं । अविवाहिता माताओंकी संख्या क्रमशः बढती जा रही है । घर का सुख किसी को नहीं । बिमारी तथा बुढापे में कौन किसकी सेवा करें ? वहां की शिक्षिता स्त्रियो में लगभग 50 प्रतिशत कुमारी रहना पड़ता है । क्या यही बहुमुखी विकास है ????


सलाह मंच » तीसरा खंबा\nCivil Law (383)\nCriminal Procedure Code (139)\nLegal Remedies (1,823)\nकानूनी उपाय (1,873)\nदीवानी विधि (356)\nभारतीय दंड संहिता (83)\nअपनी समस्या का निःशुल्क उपाय जानने के लिए नीचे दिए गए निर्देशों को अवश्य पढ़ें और उन का पालन करें –\n1. तीसरा खंबा, पाठकों की समस्याओं के लिए उपाय प्रस्तुत करता है। यदि किसी पाठक के पास अपनी, अपने परिवारजन की, अपने किसी संबंधी या मित्र की कोई वास्तविक समस्या हो तो उस का पूरा विवरण समस्या से संबंधित जिले, प्रान्त व नगर/ गाँव का उल्लेख करते हुए लिखें। अनेक समस्याओं के साथ जरूरी विवरण नहीं होते जिस के कारण उन्हें ठीक से समझना और उन का समाधान प्रस्तुत करना कठिन हो जाता है। ऐसी स्थिति में सुझाया गया उपाय गलत भी हो सकता है. और हो सकता है वह कारगर न हो। समस्या के साथ जो प्रश्न आप पूछना चाहते हैं उन्हें स्पष्ट रूप से लिखें। अनेक बार समस्या तो लिख दी जाती है, लेकिन प्रश्न नदारद होते हैं। इस कारण समस्या को विस्तार से लिखें।\n2. समस्या का कानूनी उपाय चाहने वाले समस्या जिस जिले, प्रान्त और नगर या गाँव से संबंधित है उस का उल्लेख सही सही करें और अवश्य करें। क्योंकि किसी भी समस्या के समाधान का उस से सम्बन्धित नगर/ गाँव, जिला और प्रान्त से गहरा संबंध होता है अनेक कानूनी उपबंधों में भी अन्तर होता है।\n3. हमारा उद्देश्य है कि अन्य लोग भी उस सुझाए गए उपाय से कुछ सीखें और समय आने पर अपने ज्ञान का उपयोग करें। हम पाठकों की समस्या का उपाय सुझाने का कार्य शीघ्रता से करने का प्रयत्न करते हैं। कुछ पाठक जल्दबाजी में अपना प्रश्न हमें भेज देते हैं। समस्या का उपाय प्रस्तुत कर देने के उपरान्त उन्हें लगता है कि कुछ विवरण छूट गया है। प्रश्नकर्ता से यह अपेक्षा है कि वे अपने प्रश्न से संबंधित समस्त विवरण एक बार में ही हमें प्रस्तुत करें।\n4. यदि किसी पाठक को उस की समस्या का उपाय तीसरा खंबा से प्राप्त न हो तो कृपया वह हमें क्षमा करें।\n5. अंग्रेजी में कानूनी समस्याओं के उपाय जानने के लिए अनेक वेब साइटस् उपलब्ध हैं। अंग्रेजी में अपनी समस्या लिखने और उपाय चाहने वाले वहाँ जाएँ। एक साइट लायर्स क्लब इंडिया की है पाठक यहाँ क्लिक कर के वहाँ जा सकते हैं और अपनी समस्या का समाधान कर सकते हैं। पाठक अपनी समस्या को हिन्दी में टाइप करें। यदि यूनिकोड हिन्दी टाइपिंग नहीं आती है तो क्रुतिदेव फोन्ट में अन्यत्र टाइप कर यहाँ पेस्ट कर दें या रोमन हिन्दी में टाइप करें। यदि आप ने अपनी समस्या अंग्रेजी में लिखी है तो उस का उपाय प्रस्तुत करना हमारे लिए संभव नहीं होगा।\n6. एक ही पाठक अपनी समस्या और प्रश्नों को प्रस्तुत करता है, बाद में उस का समाधान किए जाने के उपरान्त कुछ नए तथ्य प्रस्तुत करते हुए पुनः कुछ नए प्रश्न रख देता है। यदि समाधान से कोई नया प्रश्न खड़ा हो तो उसी पोस्ट में टिप्पणी के माध्यम से प्रस्तुत करें।\nनिःशुल्क सलाह के लिए हमने एक नए वेब पोर्टल सलाह मंच का सृजन किया है. जहां रजिस्ट्रेशन कर अपनी समस्या रखी जा सकती है.\nकानूनी सलाह वेब पोर्टल के लिए क्लिक करें\nकानूनी समस्याओं के समाधान के संबंध में आवश्यक सूचना\nतकनीकी गड़बड़ी के कारण अक्टूबर के अंत से ही पाठकों की समस्याएँ हम तक नहीं पहुँच पा रही हैं। इस कारण हम साइट पर समाधान भी प्रस्तुत नहीं कर पाए हैं, जिस के कारण हमें हम तक समस्या पहुँचाने वाला विजेट 25 नवम्बर के बाद बन्द करना पड़ा।\nअस्थाई रूप से हमने यह व्यवस्था की है कि आप अपनी समस्या हमें निम्न ई-पते पर अपने नाम, निवास के डाक पते, ई-पते, फोन नं. और समस्या से संबंधित गाँव/नगर, जिला और प्रदेश के नाम का उल्लेख करते हुए प्रेषित कर सकते हैं। हमें क्षमा करें उक्त विवरणों में कोई भी आवश्यक विवरण छूटा हुआ होगा तो हम उस समस्या का समाधान नहीं कर सकेंगे।\nसमस्या प्रेषित करने हेतु ई-पता- teesarakhamba@gmail.com\nविश्वविद्यालय व बोर्ड सेवा प्रदाता और विद्यार्थी उपभोक्ता नहीं।\nदत्तक ग्रहण कैसे होगा?\nअचल संपत्ति पर कब्जे से सम्बन्धित अथिकार क्या हैं?\nमृत पुत्री की पुत्री को भी उत्तराधिकार का अधिकार है।\nबैनामा कैसे खारिज कराएँ?\nदरवाजा व रास्ता कैसे बनाए रखें?\nपिछले लेख Select Month April 2018 March 2018 February 2018 January 2018 December 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 March 2016 February 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 February 2011 January 2011 December 2010 November 2010 October 2010 September 2010 August 2010 July 2010 June 2010 May 2010 April 2010 March 2010 February 2010 January 2010 December 2009 November 2009 October 2009 September 2009 August 2009 July 2009 June 2009 May 2009 April 2009 March 2009 February 2009 January 2009 December 2008 November 2008 October 2008 September 2008 August 2008 July 2008 June 2008 May 2008 April 2008 March 2008 February 2008 January 2008 December 2007 November 2007 October 2007\nश्रेणियाँ Select Category Civil Law (383) Constitution (69) Consumer (42) Contract (42) Copyright (3) Crime (357) Criminal Procedure Code (139) Cybre Law (3) Employment Law (162) Hindu (263) House and Rent (60) Human Rights (13) Indian Evidence Act (15) Indian Penal Code (83) Industrial Dispute Act (29) Judicial Reform (113) Justice (29) Landlord-Tenant (68) Law (336) Legal History (98) Legal Remedies (1,823) Marriage (509) Muslim Law (32) Partition (157) Possession (95) Property (511) Revenue (75) Right to Information (13) Special Articles (32) Succession (237) System (220) Taxation Law (3) Welfare (6) Writ Petition (6) अपराध (367) उत्तराधिकार (236) उपभोक्ता (45) औद्योगिक विवाद (24) कब्जा (81) कर विधि (3) कल्याण (6) कानूनी उपाय (1,873) कॉपीराइट (13) दंड प्रक्रिया संहिता (144) दीवानी विधि (356) न्याय (28) न्यायिक सुधार (109) भारतीय दंड संहिता (83) भारतीय साक्ष्य अधिनियम (15) मकान और किराया (61) मकान मालिक-किराएदार (67) मानवाधिकार (12) मुस्लिम विधि (31) राजस्व (77) रिट याचिका (5) विधि (203) विधिक इतिहास (96) विभाजन (144) विवाह (510) विशिष्ट आलेख (32) व्यवस्था (222) संपत्ति (505) संविदा (52) संविधान (66) सायबर कानून (5) सूचना का अधिकार (13) सेवा विधि (161) हिन्दू (257)\n1954657कुल पाठक अब तक:\n160857पाठक इस माह:\n63 mySQL queries in 0.730 seconds.


कपल ने ऐसी पोज में डाली फोटो कि सोशल मीडिया पर हो गए ट्रोल - Raquel and miguel trolled for sharing their photo on instagram tpral - AajTak\nकपल ने ऐसी पोज में डाली फोटो कि सोशल मीडिया पर हो गए ट्रोल\nआज कल ऐसा ट्रेंड सेट हो गया है कि जब तक तस्वीर ऐसी ना खींची जाए जिसमे थोड़ा रिस्क हो, लोगों को मजा ही नहीं आता.\nनई दिल्ली, 05 मार्च 2019, अपडेटेड 18 मार्च 2019 17:22 IST\nआजकल फोटो क्लिक करते समय लोगों को रिस्क लेने का अलग ही शौक है. अभी तक तो बस हमने कुछ लोगों को बुर्ज खलीफा के ऊपर सेल्फी लेते हुए देखा था. कुछ को हमने खाई के पास सेल्फी लेते हुए भी देखा होगा. लेकिन अब एक जोड़ी ने तो सारी हदें पार कर दी हैं. ये लोग एक चलती ट्रेन के बहार लटककर पोज दे रहे थे ओर किसी फोटोग्राफर ने उनकी तस्वीर क्लिक कर ली.\nवैसे जिदंगी को खतरे में डालकर तो काफी लोग तस्वीरें क्लिक करते हैं लेकिन कुछ ही ऐसे होते हैं जिनको जनता ट्रोल कर देती है. जी हां, जाने माने ब्लॉगर रेक्यूल और मिग्यूल काफी लंबे समय से अपनी खूबसूरत तस्वीरें इंस्टाग्राम के पेज @explorerssaurus पर शेयर कर रहे हैं. उनके इस पेज पर काफी फॉलोअर्स हैं और लोग उनकी तस्वीरों को काफी पसंद भी करते हैं. लेकिन इस बार उनको लोगों से वही प्रतिक्रिया नहीं मिली.\nबता दें, इन दोनों ने अपनी श्रीलंका की एक तस्वीर इंस्टाग्राम पर शेयर की है. इस तस्वीर में दोनों चलती ट्रेन के दरवाजे पर लटके हुए हैं. वे दोनों तो अपनी इस तस्वीर से इतने ज्यादा प्रभावित हैं कि उन्होंने तस्वीर शेयर करते हुए लिखा है ' चाहे जिंदगी में कुछ भी हो जाए, हमें हमेशा खुश रहना चाहिए और भगवान की दी हुई इस खूबसूरत जिंदगी का लुफ्त उठाना चाहिए'. उनके इस पोस्ट के बाद लोगों ने खूब ट्रोल किया और उन्हें आईना भी दिखाया.\nएक इंसान ने लिखा ' कृपया करके इस प्रकार की तस्वीरें शेयर ना करें. ये सिर्फ ज्यादा लाइक्स पाने का हथकंडा है और कुछ नहीं. अगर आपकी तरह कोई दूसरा कपल भी ऐसी तस्वीर खींचने की कोशिश करे और उसे कुछ हो जाए तो इसका कौन जिम्मेदार होगा? आपने ये बहुत गैर जिम्मेदाराना हरकत की है'.\nकई और लोगों ने भी ऐसी ही प्रतिक्रिया दी. एक ने लिखा 'अपनी खुद की जान को जोखिम में डालना कितना तर्कसंगत है. मेरी नजरों में तो ये असंवेदनशील है.' वैसे जब तक फोटो को ट्रोल किया जा रहा था वो ठीक था, लेकिन कुछ लोगों ने तो व्यक्तिगत टिप्पणियां करना शुरू कर दिया. एक शख्स ने लिखा ' ये कितना दुर्भाग्यपूर्ण है कि एक लड़के ने अपनी गर्लफ्रेंड की जान को खतरे में डाला और खुद ट्रेन के अंदर खड़ा हुआ'. लेकिन इस व्यक्ति को जवाब खुद रेक्यूल ने दिया. उन्होंने लिखा कि लड़के ने मुझे खतरे में नहीं डाला और मै स्वतंत्र हूं, मुझे जो करना है मैं वो कर सकती हूं. उन्होंने इस बात पर भी जोर दिया कि वह सिर्फ वही काम करती हैं जिसमे वह सहज महसूस करती हैं.


Bihar Board Class 11th Hindi Book Solutions गद्य Chapter9एक दीक्षांत भाषण – Bihar Board Solutions\nBihar Board Class 11th Hindi Book Solutions गद्य Chapter9एक दीक्षांत भाषण (हरिशंकर परसाई)\nएक दीक्षांत भाषण पाठ्य पुस्तक के प्रश्न एवं उनके उत्तर\nदीक्षांत समारोह में नेताजी का मन क्या देखकर आनंदित हो उठा?\nविश्वविद्यालय के दीक्षांत समारोह में नेताजी (मंत्री महोदय) दीक्षांत भाषण देने को पहुँचते हैं। समारोह स्थल पर छात्रों, पुलिस के सिपाहियों, प्राध्यापकों एवं अन्य श्रोताओं का विशाल जन-समूह उपस्थित था। मंत्री महोदय (नेताजी) यह देखकर गदगद हो गए कि छात्रों की संख्या से अधिक पुलिस सभा स्थल पर मौजूद है। वे इस बात से गर्वित थे कि इस विश्वविद्यालय में यह अत्यन्त सुखद बात है कि छात्रों से पुलिस की संख्या अधिक है।\nनेताजी की मान्यता थी कि ऐसी प्रगति तो विश्व के अन्य विश्वविद्यालयों में भी नहीं होगी कि समारोह स्थल पर विद्यार्थियों की अपेक्षा पुलिस के जवान उक्त कार्यक्रम की शोभा बढ़ा रहे हों। नेताजी इसका श्रेय शासन के साथ-साथ छात्रों को भी दे रहे थे। उनके लिए यह एक सुखद अनुभव था कि दीक्षांत समारोह में वर्दीधारी पुलिस कर्मियों की संख्या छात्रों की अपेक्षा कहीं अधिक है। यह दृश्य देखकर वे आनन्दित हो गए।\nविश्वविद्यालय में हूटिंग होने पर भी नेताजी खुश क्यों हैं?\nविश्वविद्यालय में दीक्षांत समारोह आयोजित है। नेताजी का धाराप्रवाह भाषण जारी है। बीच-बीच में लड़के शोरगुल अथवा आवाजकशी करके उनकी हूटिंग कर रहे हैं, पर नेताजी को कोई गम नहीं। उल्टे वे खुश हैं कि अनपढ़ जनता के बजाय वे शिक्षित नवयुवकों से हूट हो रहे हैं।\n‘ज्ञानी कायर होता है। अविद्या साहस की जननी है। आत्मविश्वास कई तरह का होता है-धन का, बल का, ज्ञान का। मगर मूर्खता का आत्मविश्वास सर्वोपरि होता है।’ इस कथन का व्यंग्यार्थ स्पष्ट कीजिए।\nउपर्युक्त कथन हमारे पाठ्य पुस्तक दिगंत भाग-1 के हरिशंकर परसाई लिखित हास्य निबंध ‘एक दीक्षांत भाषण’ का है। हिन्दी के सर्वाधिक सशक्त एवं समर्थ व्यंग्यकार हरिशंकर परसाई का है। इसके माध्यम से उन्होंने मूखों की हठधर्मिता पर व्यंग्य किया है। उक्त कथन में ज्ञानी को कायर कहने से यह अभिप्राय है कि ज्ञानीजन बहुधा किसी बात को लेकर आवश्यकता से अधिक सोच-विचार करने लगते हैं। फलतः निर्णय लिये जाने में देर होती है और उनका जोश ठंडा पड़ जाता है, अतएव वे कोई वीरोचित कदम नहीं उठा पाते हैं।\nअविद्या अर्थात् अज्ञान से साहस पैदा होता है। व्यावहारिक जगत् में बहुत बार ऐसा देखा जाता है कि ज्ञान के कारण व्यक्ति काम करने से डर जाता है, जबकि अज्ञानी उस क्षेत्र में साहसपूर्वक आगे बढ़ जाता है। पुनः व्यंग्यकार ने आत्मविश्वास को कई प्रकार का बताते हुए मूखों के आत्मविश्वास पर करारा प्रहार किया है। मूर्ख या नासमझ लोग किसी की बात नहीं मानते उनका हठ दृढ़ नहीं होता है प्रबुद्ध जन समझाने पर समझ जाते हैं, पर मूर्ख लोग तो अपनी ही बात पर अड़े रहते हैं। अत: उनके आत्मविश्वास को व्यंग्य में सर्वोपरि कहा गया है।\nनेताजी के अनुसार वे वर्तमान को बिगाड़ रहे हैं, ताकि छात्र भविष्य का निर्माण कर सकें। इस कथन का व्यंग्य स्पष्ट करें।\nहरिशंकर परसाई ने अपने व्यंगात्मक निबंध “एक दीक्षांत भाषण” में अत्यन्त सरस ढंग से यह बताने का प्रयास किया है कि आज के राजनीतिक नेता राष्ट्र के साथ खिलवाड़ कर रहे हैं तथा उसे क्षति पहुंचाने में व्यस्त हैं, वे इसे खोखला बना रहे हैं।\nनेताजी (मंत्री महोदय) दीक्षांत भाषण के क्रम में छात्रों को संबोधित करते हुए कह रहे हैं कि देश के वर्तमान को वे इस उद्देश्य से बर्बाद कर रहे हैं ताकि भविष्य में छात्र उसका पुनर्निर्माण कर सकें। इस प्रकार वे अपने द्वारा किए जाने वाले गलत कार्य को उचित ठहरा रहे हैं। अपने कुकृत्य पर पर्दा डालने के लिए नेताजी इस ढंग की बयानबाजी कर रहे हैं।\nनेताजी के उक्त कथन द्वारा वर्तमान समय में व्याप्त भ्रष्टचार उजागर होता है। अपने निजी हित के लिए देश तथा छात्रों के भविष्य से खिलवाड़ करने में प्रसन्नता तथा गर्व का अनुभव करते हैं।\nनेताजी ने सच्चे क्रांतिकारियों के क्या लक्षण बताए हैं? .\nविश्वविद्यालय में आयोजित दीक्षांत समारोह के अपने भाषण-क्रम में नेताजी ने सच्चे क्रांतिकारियों के लक्षण बताते हुए कहा है कि जो सच्चे क्रांतिकारी होते हैं, वे बुनियादी परिवर्तन के लिए आंदोलन कभी नहीं करते, बल्कि कंडक्टर, गेटकीपर, चपरासी वगैरह से ही संघर्ष करते हैं। इस प्रकार, नेताजी द्वारा बताये गये क्रांतिकारियों के लक्षण से वर्तमान परिप्रेक्ष्य में होने वाले आंदोलनों और उनके पीछे पड़े रहने वाले तथाकथित आंदोलनकारियों का असली चेहरा उजागर हो जाता है।\n‘सत्य को इसी तरह दांतों से पकड़ा जाता है।” इस कथन से नेताजी का क्या अभिप्राय है?\n‘एक दीक्षांत भाषण’ शीर्षक निबंध में हरिशंकर परसाई ने समाज में व्याप्त भ्रष्टाचार के वर्तमान स्वरूप का युक्तियुक्त विवेचन किया है। लेखक ने आज के नेतागण के कपटपूर्ण व्यवहार को कुशलता से निरूपित किया है।\nनेताजी के शब्दकोष में ‘सत्य’ शब्द का अर्थ अवसरवादिता है। उनका सत्य है-ईमान, धर्म इत्यादि सात्विक गुणों का परित्याग करना। प्रत्येक अनैतिक कार्य करने के लिए वे सत्य शब्द का प्रयोग करते हैं। उनके जीवन का सत्य मंत्री बनना था। ईमान तथा धर्म का परित्याग कर अनुचित तरीका का उन्होंने सहारा लिया। सरकार किसी भी दल की रही हो, वे उसमें मंत्री पद पर आसीन हुए। पार्टी बदलने में उन्होंने तनिक भी विलम्ब नहीं किया, क्योंकि वे इस सत्य को पकड़े हुए थे कि उन्हें मंत्री बनना है। उन्होंने छात्रों को परामर्श दिया कि यदि उनको (छात्रों) को सत्य डिग्री लेना है तो वे इसके लिए प्रश्न आउट करके तथा नकल करके डिग्री प्राप्त करें। यदि उनको इस सत्य की रक्षा के लिए अध्यापकों से मारपीट करनी पड़े तो वह भी करें।\nइस प्रकार लेखक ने नेताजी के द्वारा आज के इस कथित सत्य का यथार्थ उद्घाटित किया है।\n“मैं जानता हूँ कि यदि मैं मंत्री न होता, तो कानूनी डॉक्टर क्या कंपाउंडर भी मुझे कोई न बनाता।’ इस पंक्ति की सप्रसंग व्याख्या करें।\nप्रस्तुत व्यंग्यात्मक पंक्ति हमारी पाठ्य-पुस्तक ‘दिगंत, भाग-1’ में संकलित ‘एक दीक्षांत भाषण’ शीर्षक व्यंग्य लेख से उद्धृत है। इसके लेखक सुप्रसिद्ध व्यंग्यकार हरिशंकर परसाई हैं। इस पाठ में लेखक ने मंत्री महोदय के भाषण के माध्यम से आज की राजनीति और शैक्षणिक हकीकत को उजागर करने की भरपूर कोशिश है। प्रस्तुत कथन भाषणांत में नेताजी द्वारा कथित है।\nप्रस्तुत पंक्ति में नेताजी दीक्षांत समारोह में भाषण कर रहे हैं। इसी क्रम में अंत में वे यह बताते हैं कि आज इस समारोह में मुझे विश्वविद्यालय की ओर से डॉक्टरेट की मानद उपाधि मिलने वाली है। हालाँकि मैं इसके काबिल कदापि नहीं। वास्तव में यह मेरे मंत्री बनने का लाभ है। यदि मैं मंत्री न बनता तो मुझे डॉक्टर क्या, कंपाउंडर भी कोई न बनाता। इस प्रकार यह कथन जहाँ नेतावर्ग की योग्यता-क्षमता पर ऊँगली उठाता है, वहीं वर्तमान शैक्षिक जगत् की सिद्धांतविहीनता और पथभ्रष्टता पर भी बड़ा कड़ा प्रहार करता है। इस प्रकार लेखक कहना चाहते हैं कि आज सर्वत्र शक्ति की पूजा होती है निर्बल व्यक्ति को हमेशा उपेक्षा का दंश झेलना पड़ता है।\nआज के जीवन पर सरकार तथा सत्ता से जुड़े लोगों की अनावश्यक एवं अतिरिक्त रौब-दाब की झलक भी मिलती है।\nपाठ का अंत ‘ओम शांति ! शांति ! शांति!’ से हुआ है। आपके विचार से लेखक ने ऐसा प्रयोग क्यों किया है? इसका कोई व्यंग्यार्थ भी है? लिखिए।\nहरिशंकर परसाई लिखित ‘एक दीक्षांत भाषण’ शीर्षक व्यंग्य-निबंध का अंत ‘ओऽम शांति ! शांति ! शांति ! के साथ हुआ है। लेखक ने ऐसा प्रयोग जान-बूझकर वर्तमान जीवन में व्याप्त विसंगतियों की हद को पूरी तरह उभरने के प्रयोजन से किया है। हमारे वर्तमान राजनीतिक शैक्षणिक एवं सामाजिक जीवन में अनैतिकता एवं स्वार्थपरता परवान पर है। ये स्थितियाँ अत्यंत चिंताजनक एवं भयावह है। इनसे तमाम आदर्श एवं मूल्य नि:शेष होने को हैं। अत: इन स्थितियों के उत्तरदायी विधायक, स्वार्थपरता, अनैतिकता, सिद्धांतहीनता, कर्त्तव्यविमुखता, सत्तालोलुपता, चाटुकारिता आदि विसंगतियों के शमन एवं समाप्ति के लिए उक्त प्रयोग किया है। इस प्रयोग से वर्तमान जीवन की विसंगतियाँ पूर्णरूपेण स्पष्ट हुई हैं।\nदेश की आर्थिक अवस्था पर व्यंग्य करने के लिए लेखक ने क्या कहा है?\nहरिशंकर परसाई लिखित “एक दीक्षांत भाषण’ शीर्षक व्यंग्यात्मक निबंध में देश की आर्थिक अवस्था पर कटाक्ष किया गया है। निबंधकार ने मंत्री के माध्यम से समाज में व्याप्त घोर अव्यवस्था तथा आर्थिक स्थिति की ओर इशारा किया है।\nमंत्री महोदय द्वारा छात्रों को संबोधित करते हुए देश के विकास करने का दावा किया जाता है। जब छात्र मंच पर कंकड़-पत्थर फेंकने लगते हैं तो मंत्री जी उन्हें कहते हैं कि पश्चिम के देशों में तो ऐसे समय पर मंच पर अंडे फेंके जाते हैं। मंत्री जी यह भी मानते हैं कि देश की आर्थिक दुर्दशा के कारण यहाँ के छात्रों के पास अंडे खरीदने के लिए पैसे नहीं हैं। इसलिए वे ऐसा नहीं कर सकते। साथ ही वह छात्रों को निराश नहीं होने की सलाह देते हैं। साथ ही उन्हें आश्वासन देते हैं कि वह देश का विकास करने में दृढ़-संकल्पित हैं।\nइस प्रकार लेखक ने देश की आर्थिक स्थिति पर चुटकीला व्यंग्य किया है। उन्होंने सरकार के कार्यकलाप पर रोचक कटाक्ष किया है।\nएक दीक्षांत भाषण भाषा की बात\nइस पाठ में अंग्रेजी के कई शब्द आए हैं। उन्हें चुनकर लिखें और शब्दकोश की सहायता से उनका हिंदी अर्थ लिखें।\nबाथरूम – स्नानगृह\nपुलिसमैन – आरक्षी\nहूटिंग – शोरगुल करते हुए बहिष्कार करना\nग्रांट – अनुदान\nरिफ्रेशिंग – तरोताजा\nस्टेज – मंच\nनिम्नलिखित शब्दों का समास विग्रह करें शोरगुल, हल्ला-गुल्ला, बस-कंडक्टर, नवयुवक\nशोरगुल – शोर-गुल (तत्पुरुष)\nहल्ला-गुल्ला – हल्ला-गुल्ला (द्वंद्व समास)\nबस-कंडक्टर – बस का कंडक्टर (संबंध तत्पुरुष समास)\nनवयुवक – नया है जो युवक (कर्मधारय समास)\n‘अहा! छात्र जीवन भी क्या है, क्यों न इसे सबका मन चाहे !’ यह एक विस्मयवाचक वाक्य है। विस्मयवाचक वाक्य के पांच अन्य उदाहरण दें।\nविस्मयवाचक वाक्य के पाँच उदाहरण\n(a) अहा ! कितना सुन्दर दृश्य है।\n(b) वाह ! तुम्हारी हाजिरजवाबी का क्या कहना !\n(c) ओह ! मैं कहाँ फंस गया।\n(d) हाय ! मैं मर गया।\n(e) उफ् ! कितनी गर्मी है?\nएक दीक्षांत भाषण लघु उत्तरीय प्रश्न\nनेताओं पर व्यंग्य पर प्रकाश डालें।\nपरसाई जी ने मंत्री जी के माध्यम से नेताओं के हूटिंग प्रूफ व्यक्तित्व पर व्यंग्य किया है। दूसरे व्यंग्य में उन्हें मूर्खता से उत्पन्न आत्मविश्वास का धनी बताया है। इसी के बल पर वे समाज के सभी वर्गों की हूटिंग झेलते हैं। तीसरे नेताओं को बेईमान, चरित्रहीन, कपूत और देश को पतन के गर्त में ले जाने वाला बताया गया है।\nशासन-पुलिस-छात्र सम्बन्ध का संक्षेप में विवेचन कीजिए।\nपरसाई जी ने शिक्षा संस्थाओं को पुलिस छावनी बनाने का श्रेय छात्रों को दिया है। बात-बेबात पर उपद्रव और आन्दोलन छात्रों का स्वभाव बन गया है। इसलिए प्रशासन के सामने बराबर विधि-व्यवस्था का प्रश्न उठता है प्रशासन के पास एक ही हथियार-पुलिस की सहायता से नियंत्रण पाना। यह एक स्वाभाविक प्राकृतिक घटनाक्रम का रूप धारण कर चुका है। मंत्री की व्यंग्यपूर्ण उक्ति है कि अगर शासन और छात्रगण परस्पर सहयोग करते रहेंगे तो वह दिन दूर नहीं जब कुलपति के पद पर कोई थानेदार विराजमान होगा। मंत्री की यह कल्पना छात्रों के चरित्र पर करारा व्यंग्य है कि मैं उस दिन की कल्पना कर रहा हूँ जब आप में से हर एक के बाथरूम में एक सिपाही होगा।\nएक दीक्षांत भाषण अति लघु उत्तरीय प्रश्न\nदीक्षान्त समारोह में छात्र से ज्यादा सिपाही की उपस्थिति में निहित व्यंग्य क्या है?\nछात्र से अधिक की उपस्थिति बतलाता है कि छात्र अराजक हो ये हैं और उनसे जुड़े किसी भी कार्यक्रम को शान्तिपूर्वक सम्पन्न करने के लिए पुलिस बल का प्रयोग अनिवार्य हो गया है।\nशासन और छात्रों के रवैये से भविष्य में क्या परिणाम निकलने की संभावना है?\nछात्र अगर उपद्रवी बनते गये तो शासन विधि-व्यवस्था के लिए बल प्रयोग करता रहेगा और अन्ततः किसी पुलिस अधिकारी को पुलिस बल की सहायता से विश्वविद्यालय चलाने के लिए कुलपति बना दिया जायेगा।\nमंत्री को दीक्षान्त भाषण के लिए क्यों बुलाया गया है?\nअगर मंत्री को नहीं बुलाया जाता तो वह विश्वविद्यालय को मिलनेवाला ग्रान्ट रुकवा देता और तब विश्वविद्यालय का अस्तित्व ही संकटग्रस्त हो जाता।\nज्ञानी को कायर और मूर्ख को साहसी क्यों कहा गया है?\nज्ञानी अपनी बुद्धि और तर्क के सहारे किसी क्रिया के परिणाम का अनुमान कर निर्णय लेता है जबकि मूर्ख पूरे आत्मविश्वास के साथ परिणाम की परवाह किये बिना खतरों से खेलता है।\nमंत्री के अनुसार नेता लोग क्या कर रहे हैं?\nनेता लोग देश बिगाड़ रहे हैं, उसे गर्त में ले जा रहे हैं। क्योंकि वे अयोग्य और बेईमान हैं। आज के नेता अपने कर्तव्यों का पालन सही रूप से नहीं कर पाते हैं। वे केवल स्वयं लाभ पर ध्यान देते हैं।\nएक दीक्षांत भाषण नामक पाठ किसकी रचना है?\nएक दीक्षांत भाषण नामक पाठ हरिशंकर परसाई की रचना है।\nएक दीक्षांत भाषण किस विधा की रचना है?\nएक दीक्षांत भाषण व्यंग्य-निबंध है।\nलेखक हरिशंकर परसाई के अनुसार नेता देश का क्या बिगाड़ रहे हैं?\nलेखक हरिशंकर परसाई के अनुसार नेता देश का वर्तमान हालत बिगाड़ रहे हैं।\nमंत्री विश्वविद्यालय के किस समारोह में भाषण देने आए हैं?\nमंत्री विश्वविद्यालय के दीक्षांत समारोह में भाषण देने आए हैं।\nमंत्री की दृष्टि से युवक क्या है?\nमंत्री की दृष्टि में युवक क्रांतिकारी है।\nमंत्री जी अपने संदेश में छात्रों को किस काम में भाग लेने से मना करते हैं?\nमंत्री जी अपने संदेश में छात्रों को राजनीति में भाग लेने से मना करते हैं।\nएक दीक्षांत भाषण वस्तुनिष्ठ प्रश्नोत्तर\n‘एक दीक्षांत भाषण’ किनकी रचना है?\n‘एक दीक्षांत भाषण’ कैसी रचना है?\n‘ठिठुरता हुआ गणतंत्र’ किसकी रचना है?\n(क) मेहरून्निसा परवेज\n(ख) कृष्ण सोबती\n‘एक दीक्षांत भाषण’ कहाँ से ली गई है?\n(क) पाखंड का आध्यात्म\n(ख) वैष्णव की फिसलन\n(ग) परसाई रचनावली भाग-4\n(घ) हँसते हैं-रोते हैं\nनेताजी ने ‘हूटिंग’ को कैसे लिया?\n(क) रिफ्रेशिंग माना\n(ख) अपमान समझा\n(ग) हँसकर टाल दिया\n(घ) दुष्टवा के रूप लिया\nएक दीक्षांत भाषण में लेखक ने आज के नेताओं और मंत्रियों पर\n(क) व्यंग्य किया है\n(ख) प्रशंसात्मक वक्तव्य दिया है\n(ग) चरित्र हीन होने का आरोप लगाया है\nइस समारोह में छात्रों से ज्यादा पुलिस के सिपाही देखकर मेरा मन…………..हो उठा।\nअविद्या…………..की जननी है।\nमूर्खता का…………….सर्वोपरि होता है।\nएक दीक्षांत भाषण लेखक परिचय हरिशंकर परसाई (1924-1995)\nहिन्दी व्यंग्य साहित्य की दुनिया में हरिशंकर परसाई एक विलक्षण नाम है। सच पूछिये तो इन्होंने ही अपनी उत्कृष्ट रचनाओं के माध्यम से व्यंग्य साहित्य को श्रेष्ठ साहित्य का सम्मान दिलाया, अन्यथा इनसे पूर्व वह बहुत हल्दी-फुल्की चीज समझा जाता था, श्रेष्ठ साहित्य के अंतर्गत उसकी गिनती न होती थी। ऐसे अनुपम एवं अप्रतिम व्यंग्यकार श्री हरिशंकर परसाई का जन्म मध्यप्रदेश के होशंगाबाद जिलान्तर्गत ‘जमानी’ गाँव में 22 अगस्त, 1924 ई० में हुआ था। उन्होंने हिन्दी में एम० ए० तक की शिक्षा प्राप्त की थी। तत्पश्चात् स्पेस ट्रेनिंग कॉलेज, जबलपुर से शिक्षक के रूप में दो वर्षों का प्रशिक्षण भी प्राप्त किया था। परसाईजी ने सर्वप्रथम खंडवा में अध्यापन किया।\nफिर मॉडल हाई स्कूल, जबलपुर में 1943 से 1952 तक अध्यापन कार्य करते हुए सन् 1953 से’ 1957 तक प्राइवेट स्कूलों में अध्यापन करते रहे। सन् 1957 से वे सर्वतोभावेन स्वतंत्र लेखन में संलग्न हो गये। उनके साहित्यिक अवदानों के लिए जबलपुर विश्वविद्यालय ने उन्हें डी० लि. की मानद उपाधि से विभूषित किया था तथा साहित्य अकादमी एवं अन्य पुरस्कारों से भी वे अलंकृत- पुरस्कृत किये गये। उन्होंने सन् 1956 से 1959 तक जबलपुर में ‘वसुधा’ नामक पत्रिका का संपादन किया था तथा विश्वशांति सम्मेलन में भारतीय प्रतिनिधिमंडल के सदस्य के रूप में 1962 ई० में सोवियत रूस की यात्रा भी की थी। उनका निधन 10 अगस्त, 1995 ई० में हुआ।\nहरिशंकर परसाई का कृतित्व जितना विपुल और बहुमुखी है, उतना ही मर्मबोधक और प्रभावशाली भी। उनकी प्रमुख कृतियों में हँसते हैं, भूत के पाँव पीछे, तब की बात और थी, जैसे उनके दिन फिरे, सदाचार का ताबीज, पगडंडियों का जमाना, वैष्णव की फिसलन, पाखंड का अध्यात्मक, सुनो भाई साधो, विकलांग श्रद्धा का दौर, ठिठुरता हुआ, गणतंत्र, निठल्ले की डायरी आदि उल्लेखनीय हैं। उनकी समस्त रचनाएँ ‘परसाई रचनावली’ के नाम से राजमहल प्रकाशन द्वारा छह खंडों में प्रकाशित हैं। उनकी अनेक रचनाओं का अंग्रेजी, उर्दू, मलयालम, मराठी, बंगला आदि में भाषांतरण भी हुआ है। इससे उनकी लोकप्रियता एवं लेखकीय क्षमता का अंदाजा लगाया जा सकता है।\nवस्तुतः अपनी विलक्षण व्यंग्य-प्रतिभा, गहरी और व्यापक प्रतिबद्ध रचना दृष्टि, सजग-सोद्देश्य, रचनाधार्मिता आदि लेखकीय गुणों के कारण परसाईजी स्वतंत्र्योत्तर भारत के एक समर्थ एक ‘सशक्त लेखक हैं। यद्यपि उन्होंने निबंधों के अतिरिक्त कथा साहित्य का भी सृजन किया है, तथापि उनकी व्यंग्य दृष्टि प्रायः सर्वत्र ही प्रधान रही है। उनकी पैनी नजर आधुनिक जीवन के सभी पक्षों और दिशाओं पर पड़ी है। धर्म, संस्कृति, राजनीति, व्यापार, वाणिज्य आदि विविध क्षेत्रों के साथ ही अंधविश्वास, कुरीति, जाति-व्यवस्था, अशिक्षा, अकर्मण्यता आदि कुसंस्कारों पर भी अत्यंत तीव्र व्यंग्य प्रहार किये हैं। कहना न होगा कि युग-जीवन की तमाम विसंगतियों का उन्होंने बड़ी बेबाकी से पर्दाफश किया है। उनकी तुलना कभी कबीर से तो कभी प्रेमचंद से की जाती है।\nपर, सच तो यह है कि व्यंग्य जगत् में परसाईजी अपने-आप में अनूठे और विलक्षण हैं। उनके संबंध में कवि नागार्जुन ने ठीक ही कहा है\n“रवि की प्रतिभा को नमस्कार शनि की प्रतिभा को नमस्कार वक्रोक्ति विशारद् महासिद्ध हरि की प्रतिभा को नमस्कार।”\nएक दीक्षांत भाषण पाठ का सारांश\nहरिशंकर परसाई हिन्दी के विलक्षण एवं विशिष्ट व्यंग्यकार हैं। ‘एक दीक्षांत भाषण’ उन्हीं का एक महत्त्वपूर्ण व्यंग्य लेख है, जो राजमहल प्रकाशन द्वारा प्रकाशित ‘परसाई रचनावली’ (खंड 4) में संपादित-संकलित है। इसमें मुख्य रूप से एक मंत्री महोदय के दीक्षांत भाषण के माध्यम से आज की भारतीय राजनीति के उस कलुषित चरित्र पर चौतरफा व्यंग्य-प्रहार है, जो शिक्षा-संस्कृति के साथ ही जीवन-जगत् के सभी व्यवहार क्षेत्रों को अपना चारागाह समझता है।\nएक विश्वविद्यालय में दीक्षांत समारोह का आयोजन है। अतः दीक्षांत भाषण के लिए मंत्री महोदय बुलाये गये हैं। उनके बुलाये जाने के पीछे उनकी योग्यता नहीं, बल्कि अनुदान रुकवाये जाने का डर रहा है। मंत्री महोदय के भाषण से आज के सफेदपोश नेताओं की असलियत उजागर होती है। सर्वप्रथम उन्होंने विद्यार्थियों को संबोधित कर इस बात पर हर्ष जताया कि इस समारोह में छात्रों से ज्यादा सिपाहियों की उपस्थिति है। इस बात को लेकर सरकार और समाज की जो तारीफ की गई है, भला वह कौन होगा, जो सोचने पर मजबूर न होगा। भाषण निरंतर जारी है, अल्पविराम या अर्द्धविराम की कोई जरूरत नहीं, वह एक ही बार पूर्ण विराम लेगा।\nबीच-बीच में यद्यपि श्रोता-दीर्घा से अवरोध भी उत्पन्न होता है, पर भाषण के भूखे मंत्री को कोई परवाह नहीं। वे तो फूले नहीं समा रहे हैं कि उन्हें शिक्षित नवयुवक हूंट कर रहे हैं। इसी संदर्भ में यह कितना कटु व्यंग्य प्रकट है कि आजकल बृहस्पति जैसे गुरु तो ऐसे समाराहों में आने से इंकार करेंगे, जबकि मंत्री जैसे धन-मद और मूर्खता के आत्मविश्वासी सहर्ष तैयार होते हैं। भाषण-क्रम में मंच पर कंकड़ फेंके जाने और मंत्री द्वारा अंडे फेंके जाने की बात से देश की आर्थिक स्थिति पर प्रकाश डाला गया है। पुनः जानवरों की बोली बोलने के उदाहरण द्वारा वर्तमान समय के तरुण छात्र-छात्राओं का चारित्रिक छिछलापन उजागर हो जाता है।\nअंत में, मंत्री महोदय प्रबोधन की मुद्रा में आते हैं और युवकों को देश की आशाएं बताते हैं और उन्हें भविष्य-निर्माता कहते हैं। क्योंकि अभी तो उनके जैसे लोग बिगाड़ने का काम कर ही रहे हैं। इसी संदर्भ में युवक द्वारा समय-असमय चलाये जाने वाले आंदोलनों का जिक्र है, जिसके पीछे क्षुद्र स्वार्थों का प्राबल्य होता है कोई बड़ा उद्देश्य या विचार नहीं। मंत्री संदेश स्वरूप सत्य की अनूठी व्याख्या पेश करते हुए यहाँ तक कहते हैं कि यदि आपको सत्य डिग्री लेना है तो उसके लिए आप नकल, पेपर आउट से अध्यापक से मार-पीट तक बखूबी करें। वर्तमान शिक्षा-पद्धति की कैसी सीधी-सच्ची तस्वीर है यह ! बाद में मंत्री छात्रों से राजनीति में भाग न लेने की अपील करते हैं, ताकि उनकी गंदी राजनीति खूब चलती रहे। साथ ही, यहाँ पर ऐसे समारोहों में डॉक्टरेट जैसे उपाधियों को खुशामदस्वरूप प्रदान किये जाने की बात कितनी बड़ी बिडंबना को किस तल्खी से उजागर करती है, वह सहज ही अनुभवगम्य है।\nसंपेक्षतः ‘एक दीक्षांत भाषण’ परसाई जी का एक ऐसे व्यंग्य लेख है, जो हमारे वर्तमान समय की राजनीति के साथ ही शैक्षिक एवं सामाजिक क्षेत्र की ढेर सारी विसंगतियों को बड़ी तल्खी से उभारकर सामने ला देता है। प्रस्तुत लेख की भाषा बड़ी धारदार है, जसके मारक प्रभाव से पाठक अछूता नहीं रह पाता।\nदीक्षांत-दीक्षा का अन्त, पढ़ाई का सम्पन्न होना। आवाजकशी-तरह-तरह की आवाजें . और फिकरे कसना। अविद्या-अज्ञान। सर्वोपरि-सबके ऊपर। गर्त-खाई, गड्ढा। क्लेश-कष्ट, दु:ख। हूटिंग-शोर-गुल करते हुए बहिष्कार करना। रिफ्रेशिंग-नया-तरोताजा।\nएक दीक्षांत भाषण महत्त्वपूर्ण पंक्तियों की सप्रसंग व्याख्या\n1. मेरे साहस का कारण यह है कि मैं बृहस्पति की तरह ज्ञानी हूँ। ज्ञानी कायर होता है अविद्या साहस की जननी है। आत्मविश्वास कई तरह का होता है-धन का, बल का, ज्ञान का। मगर मूर्खता का आत्मविश्वास सर्वोपरि होता है।\n‘एक दीक्षांत भाषण’ व्यंग्य से ली गयी इन पंक्तियों में हरिशंकर परसाई जी ने यह बताया है कि आत्मविश्वास सबसे बड़ी शक्ति होती है। यह विश्वास कई वस्तुओं पर आधारित होता है। जैसे धन पर, बल पर और ज्ञान पर। मगर इन सबसे बड़ी चीज है मूर्खता। जो मूर्ख होते हैं वे अति आत्मविश्वासी होते हैं। अतः वे कोई भी मूर्खता निर्द्वन्द्व होकर कर सकते हैं। इसके विपरीत ज्ञानी के पास बुद्धि होती है अत: कोई कार्य करने के पहले परिणाम के विषय में सोचता है और जहाँ परिणाम विपरीत ज्ञात होता है, हानि की संभावना होती है वहाँ वह कोई खतरा नहीं लेता।\nइसीलिए ज्ञानी को कायर कहा जाता है। अपने विषय में मंत्री बतलाता है कि वह मूर्ख है। अतः वह छात्रों द्वारा हूट किये जाने के परिणाम को जानते हुए भी भाषण करने चला आया है। प्रकारान्तर से वह कहना चाहता है कि नेता मूर्ख होते हैं। अतः उनमें आत्मविश्वास अधिक होता है। इसी आत्मविश्वास के सहारे वे किसी भी खतरे में कूद पड़ते हैं। कोई सोच विचार नहीं करते हैं।\n2. “वर्तमान की चिन्ता आप न करें। वर्तमान को तो हम बिगाड़ रहे हैं। यदि हम वर्तमान को नहीं बिगाड़ेंगे तो आप भविष्य को कैसे बनायेंगे? आपको भविष्य बनाने का मौका देने के लिए हम वर्तमान को बिगाड़ रहे हैं। यह आपके प्रति हमारा दायित्व है।”\nप्रस्तुत पंक्तियाँ व्यंग्य रचना एक दीक्षांत भाषण से ली गयी हैं। यह रचना एक नेता द्वारा किये गये भाषण के रूप में है। इन पंक्तियों में नेता के माध्यमों से लेखक छात्रों को यह बताना चाहता है कि छात्रों को देश का भविष्य निर्माता कहा जाता है। खासकर नेता इस जुमले का बहुत प्रयोग करते हैं। लेखक का पक्ष है, जब वर्तमान बिगड़ा रहेगा तभी न भविष्य में बनाने की जरूरत पड़ेगी। इसी जरूरत की पूर्ति के लिए नेता देश का वर्तमान बिगाड़ रहे हैं।\nइस तरह लेखक सीधे शब्दों में मंत्री के बहाने कहना चाहता है कि देश के सारे नेता मूर्ख और अयोग्य हैं। वे देश को बिगाड़ रहे हैं।\n3. जिस दिन आप बुनियादी परिवर्तन के लिए संघर्ष करने लगेंगे, उस दिन हम उखड़ जायेंगे। इसलिए आप सच्चे क्रांतिकारी बनें। सच्चा क्रांतिकारी कंडक्टर, गेटकीपर, चपरासी वगैरह से ही संघर्ष करता है।\n‘एक दीक्षांत भाषण’ शीर्षक व्यंग्य से गृहीत इन पंक्तियों में परसाई जी ने मंत्री के माध्यम से छात्रों को हूट किया है। प्रायः देखा जाता है कि छात्र सिनेमा टिकट को लेकर गेटकीपर से। छूट को लेकर बस कंडक्टर से झंझट करते हैं और बात बिगड़ने पर उसे आन्दोलन का रूप दे देते हैं। मंत्री छात्रों की इस प्रवृत्ति को क्रांति कहता है। उसका सुझाव है कि आप इन्हीं मुद्दों पर क्रांति कीजिए। इससे हम नेताओं की सत्ता सुरक्षित रहेगी।\nजिस दिन आप वास्तविक समस्याओं को लेकर आन्दोलन करेंगे हम नेताओं का तम्बू उखड़ जायेगा अतः आप सच्चे क्रांतिकारी बनकर इन्हीं आन्दोलनों में लगे रहिए। लेखक तीखी चुटकी लेते हुए कहता है कि आप सच्चे क्रांतिकारी हैं और सच्चा क्रांतिकारी कंडक्टर चपरासी आदि के विरुद्ध आन्दोलन करता है। स्पष्टतः लेखक छात्रों की आन्दोलनात्मक प्रवृत्ति का मजाक उड़ाता है और बतलाता है कि छात्रों के आन्दोलन मूर्खता के नमूने होते हैं और इनसे राजनीतिबाज स्वार्थी नेताओं को पोषण प्राप्त होता है।\n4. मेरी इच्छा है कि आप देश के सच्चे सपूत बनें। अगर आप नहीं बनेंगे, तो हमें बनना पड़ेगा और हमारी सच्चे सपूत बनने की उम्र नहीं रही। तरुण मित्रों, देश को आप की ही भरोसा है तो फिर उसे हम पर भरोसा करना पड़ेगा और यह उसके लिए अच्छा नहीं होगा।\nएक दीक्षांत भाषण की इन पंक्तियों में परसाई जी ने नेताओं को कपूत और अविश्वसनीय माना है। मंत्री के माध्यम से लेखक देश के युवाओं को बताना चाहता है कि यदि आप देश के सच्चे सपूत नहीं बनेंगे तो इन कपूत नेताओं को पुत्र की भूमिका निभानी पड़ेगी और ये कभी सपूत बनी बन सकते। इसी तरह यदि देश आप पर भरोसा नहीं करेगा तो इन नालायक नेताओं पर भरोसा करना पड़ेगा और यह देश के लिए हितकर नहीं होगा, क्योंकि आज ये देश को गर्त की ओर ले जा रहे हैं और कल ये देश को गर्त में पहुँचा कर ही दम लेंगे। अतः आपलोगों को अपनी मूर्खताओं का त्याग कर देश को इन कपूत नेताओं से बचाने की चेष्टा करनी चाहिए।\nBihar Board 12th Physics Objective Answers Chapter7प्रत्यावर्ती धारा


नव-बिहार समाचार: नवगछिया और भागलपुर में आज भी खुले रहेंगे बिजली बिल जमा काउंटर\nनवगछिया और भागलपुर में आज भी खुले रहेंगे बिजली बिल जमा काउंटर\nनव-बिहार समाचार, भागलपुर : फ्रेंचाइजी कंपनी बीइडीसीपीएल के बिल काउंटर रविवार को भी खुले रहेंगे. उपभोक्ता अपने कस्टमर सर्विस सेंटर (सीएससी) पर अपना बिल का भुगतान कर सकेंगे. दरअसल, उपभोक्ताओं को बिल देने में थोड़ी देर हुई है. इस कारण काउंटर खोल कर रखने का निर्णय लिया गया है. दूसरी ओर यह माना जा रहा है कि कंपनी को बिल कलेक्शन कम आया है, जिसके चलते काउंटर खुले रहेंगे. मगर, कंपनी के अधिकारी का मानना है कि उपभोक्ताओं को सुविधा प्रदान करने के लिए रविवार को काउंटर खुले रहेंगे.


ये हैं ग्रहों के ′लॉर्ड ऑफ दि रिंग′ | विज्ञान | DW | 30.01.2015\nये हैं ग्रहों के 'लॉर्ड ऑफ दि रिंग'\nखगोलविज्ञानियों ने हमारे सौर मंडल से बाहर ऐसा पहला ग्रह ढूंढ निकाला है जिसके चारों ओर शनि ग्रह के जैसा ही छल्ला है. फर्क बस इतना है कि यह छल्ला शनि से कम से कम 200 गुना बड़ा है.\nजे1407बी, ये नाम है उस विशालकाय ग्रह का जिसके चारों ओर 30 से भी ज्यादा छल्लों का घेरा है. यह इतना बड़ा है कि अगर ऐसा घेरा शनि के चारों ओर होता तो शायद रात में हमारे पूरे आकाश में यही दिखाई देता. नीदरलैंड में लाइडेन ऑब्जर्वेट्री के मैथ्यू केनवर्दी बताते हैं, "यह बहुत बड़ा होता. आप धरती से ही ना केवल इसकी रिंग्स बल्कि उनके बीच की खाली जगह भी आसानी से देख पाते."\nसुपरवास्प नाम के प्रोजेक्ट के लिए केनवर्दी और न्यूयॉर्क की रॉचेस्टर यूनिवर्सिटी के एरिक मामाजेक ने विश्व भर की ऑब्जर्वेट्रीज से ली गई लाखों तारों की तस्वीरों का अध्ययन किया. यह प्रोजेक्ट एक्जोप्लैनेट्स पर आधारित था जिसका अर्थ है हमारे सोलर सिस्टम के बाहर की दुनिया. 'एस्ट्रोफिजिक्स जर्नल' नाम की पत्रिका इस रिसर्च को प्रकाशित करने जा रही है.\nधरती से ही किसी सौर मंडल के केंद्रीय तारे की चमक में आने वाले बदलावों का अध्ययन किया जाता है. उनसे आने वाला प्रकाश कुछ घंटों के लिए आंशिक रूप से तब अवरूद्ध हो जाता है, जब वे ग्रह धरती और उसके अपने तारे के बीच से गुजरते हैं.\nहमारे सौर मंडल में केवल शनि ग्रह के चारों ओर हैं छल्ले\nजे1407बी खगोलविज्ञानियों को असाधारण लगा. इससे करीब दो महीनों तक लगातार प्रकाश आता रहा और वह प्रकाश भी काफी अलग तरह का था. रिसर्चरों ने 2005 से 2008 के बीच इस तारे के बारे में इकट्ठा किए गए सभी आंकड़ों का अध्ययन किया. उन्होंने पाया कि "2007 के मध्य में एक बार ऐसा मौका आया जब वहां से जगमग प्रकाश आने लगा." केनवर्दी बताते हैं, "यह एक बहुत अजीब सी दिखने वाली चीज थी जैसी शायद पहले कभी किसी ने ना देखी हो." तमाम रिसर्च के बाद वैज्ञानिक इस नतीजे पर पहुंचे कि इसका कारण उसके चारों ओर मौजूद कई छल्लों वाली कोई बहुत बड़ी डिस्क हो सकती है, तभी प्रकाश ऐसा टिमटिमाता हुआ सा था.\nवैज्ञानिकों का मानना है कि यह रिंग धूल की बनी होगी क्योंकि ग्रह जे1407बी काफी गर्म होगा. शनि के आसपास मौजूद बर्फ जैसे छल्लों के लिए ग्रह का तापमान 1,000 से 2,000 डिग्री सेल्सियस के बीच होना चाहिए. केनवर्दी का अनुमान है कि इस ग्रह का द्रव्यमान हमारे सौर मंडल के सबसे बड़े ग्रह बृहस्पति से भी करीब 10 से 40 गुना ज्यादा होगा.\nजे1407बी और उसके ग्रह करीब 1.6 करोड़ साल पुराने होंगे जबकि हमारा सूर्य और धरती करीब 4.5 अरब साल पुराने हैं. इस खोज से ग्रहों के आसपास छल्लों के निर्माण की प्रक्रिया पर पहली बार कुछ सीधे सबूत मिल सकेंगे.\n'मंगल' में जीवन मंगल\nभारत का मंगलयान 24 सितंबर, 2014 को लाल ग्रह की कक्षा में प्रवेश करेगा. पिछले साल मंगलयान भेज कर भारत उन गिने चुने देशों में शामिल हो गया है, जिन्होंने मंगल पर यान भेजा है.\n2012 में मंगल ग्रह पर इंसान के सबसे बड़े प्रयोग का पहला चरण सफल हुआ. 5.7 करोड़ किलोमीटर के सफर के बाद अमेरिका का रोबोटिक वाहन क्यूरियोसिटी रोवर सफलता से लाल ग्रह की सतह पर उतरा. मंगल की सतह पर चट्टानें ही चट्टानें है.\nहालांकि मार्स यानि मंगल एक सूखा ग्रह है. लेकिन वैज्ञानिकों को वहां की चट्टानों में पानी के संकेत मिले हैं जिसके कारण मंगल पर जीवन की उम्मीद भी जगी है. पानी जीवन के लिए एक बुनियादी जरूरत है.\nतूफान, बर्फ और धूल वहां जीवन को किसी भी तरह पनपने नहीं देते. अमेरिकी अंतरिक्ष एजेंसी नासा अपना एक रोबोटिक मिशन भेजकर 2020 तक मंगल पर ही ऑक्सीजन बनाने की योजना भी बना रही है.\nवैज्ञानिक मानते हैं कि अगर इंसान लुप्त होने के प्राकृतिक चक्र से बचना चाहता है तो उसे दूसरे ग्रहों पर जिंदा रहने के तरीके ढूंढने होंगे. हॉलैंड की कंपनी मार्स वन तो अगले 10 साल में मंगल ग्रह पर बस्ती बना कर, लोगों को वहां रहने भेजने वाली है.\nमार्स वन मंगल की यात्रा के लिए 200 लोगों को टिकट दे रही है. लेकिन अभी नहीं पता कि मंगल पर रहने की स्थिति है भी या नहीं. क्या वहां ऑक्सीजन या जीवन की दूसरी जरूरतों को पूरा किया जा सकेगा. पानी होगा या नहीं, अगर होगा भी तो कैसा.\nकुछ और सौर मंडल\nवैज्ञानिकों को 2,500 प्रकाश वर्ष दूर केओआई 351 नाम का एक और सौर मंडल मिला है. शायद एक दिन इंसान दूसरे ग्रहों पर ही नहीं, दूसरे सौर मंडलों में भी बस सकेंगे.\nकीवर्ड स्वास्थ्य, सेहत, बीमारी, विज्ञान, अंतरिक्ष, ग्रह, शनि, छल्ला, तारा, खगोल